IUSTC, die Internasionale Unie van Suiwer en Toegepaste Chemie (Engels: IUPAC International Union of Pure and Applied Chemistry) is 'n internasionale organisasie wat die wêreldwye aspekte van die chemiese wetenskappe wil bevorder en wil bydra tot die toepassing van die chemie in diens van die mensdom. Die nie-regeringsorganisasie is in 1919 gestig deur chemici vanuit die industrie en die akademiese wêreld. Dit word algemeen erken as die outoriteit op die gebied van naamgewing en standardisasie in die chemie. Die lede van IUSTC is die nasionale chemieverenigings. Die organisasie is die bekendste daarvoor dat hulle die standaarde ontwikkel vir die benaming van chemiese elemente en hul verbindings, deur hul Komitee vir Nomenklatuur en Simbole (IUSTC-nomenklatuur). Die organisasie is ook 'n lid van die Internasionale Raad vir Wetenskap. Behalwe vir die daarstel van nomenklatuur-riglyne is die organisasie ook verantwoordelik vir daarstel van internasionale spelstandaarde in die geval waar geskille mag bestaan; daar is byvoorbeeld bepaal dat die internasionale spelling van aluminium verkieslik is bo die Amerikaanse aluminum en dat die Amerikaanse spelling vir sulfur verkieslik is bo die Britse sulphur. Baie IUSTC-publikasies is op die Internet verkrygbaar.


Yshokkie is 'n spansport wat deel is van die hokkiefamilie van sportsoorte. Dit word meestal in Kanada, die noorde van die VSA en in Europa gespeel. Dit is bekend as 'n baie gewelddadige en vinnige sport. Die spelers trek baie beskermende klere aan wat daartoe lei dat die spelers nog harder speel. Die spel word in drie 20-minute-blokke verdeel, maar gelykoptellings kan tot verdere blokke se ekstratyd lei. Na elke blok wissel die spanne kante en in die ekstratydblokke, bekend as 'n valbyl ("sudden death"), wen die span wat eerste 'n doel aanteken. Daar is verskillende maniere om 'n gelykoptelling te hanteer in die verskillende wêrelddele. Yshokkie word deur 2 spanne van 6 spelers elk, wat met behulp van skaatse op ys voortbeweeg, gespeel. 'n Plat, ronde rubberskyf word deur die spelers met yshokkiestokke oor die ys geskuif of geslaan met die doel om dit in die teenstanders se doelhok te kry. Die sport, wat in omstreeks 1860 in Kanada ontstaan het, word as die vinnigste spanspel ter wêreld, maar ook as een van die gevaarlikste sportsoorte, beskou.


Marthinus Wessel Pretorius (17 September 1819, Graaff-Reinet – 19 Mei 1901, Potchefstroom) was die eerste President van die Zuid-Afrikaansche Republiek (ZAR). Hy het ook die Grondwet van die Republiek opgestel en die stad Pretoria gestig en dit na sy vader, die Voortrekkerleier Andries Pretorius, genoem. Pretorius was die laaste staatshoof van Potchefstroom tussen 1853 en 1856. Hy het daarna gedien as die eerste president van die ZAR van 1857 tot 1860, en weer van 1864 tot 1871. Hy het ook gedien as die president van die Oranje-Vrystaat van 1859 tot 1863. Verder het hy as mede staatshoof van die Transvaal gedien van 1880 tot 1883; as deel van die Driemanskap. Paul Kruger en Piet Joubert was die ander twee lede. Die fregat SAS President Pretorius is na hom vernoem. Marthinus Wessel Pretorius is op 17 September 1819 in Graaff-Reinet in die Kaapkolonie gebore as die oudste seun van Andries Pretorius en Christina Petronella de Wit wat op 8 November 1818 in Tulbagh getroud is. MW Pretorius het nie veel formele onderwys ontvang nie. Op 31 Oktober 1838 verlaat MW Pretorius die Kolonie saam met sy pa se trek.


Yamato (大和), genoem na die antieke Japannese provinsie van Yamato, was 'n slagskip van die Japannese Keiserlike Vloot en die eerste skip van die Yamato-klas slagskepe. Hierdie skip en sy susterskip, Musashi, was die grootste, swaarste slagskepe wat ooit gebou is en was bewapen met nege 46 cm (18,1 duim) hoofkanonne. Die Yamatoklas is in die tydperk na die Washington Vlootverdrag ontwerp. Werk aan die ontwerp het in 1934 begin en na verandering is die finale ontwerp vir 'n 68 000 ton skip in 1937 aanvaar. Yamato is in 'n spesiaalvoorbereide dok by die Kure-vlootskeepswerf gebou, beginnende op 4 November 1937. Die skip is op 8 Augustus 1940 te water gelaat en is op 16 Desember 1941 in gebruik geneem. Oorspronklik sou daar vyf skepe in die klas wees, maar die derde skip van die klas, Shinano, is omskep in 'n vliegdekskip tydens konstruksie ná die nederlaag by die Slag van Midway en die onbenoemde "Rompnommer 111" is geskrap in 1943 toe dit omtrent 30% voltooi was, en die vyfde skip in die klas is nooit bestel nie.


Sjikokoe (Japannees: 四国, luister (hulp·inligting), letterlik: "Vier provinsies") is die kleinste (225 km lank en tussen 50 km en 150 km wyd) en het die kleinste bevolking (3 845 534 teen 2015) van die vier hoofeilande van Japan. Dit is suid van die eiland Honsjoe en oos van Kioesjoe geleë. Die eiland se antieke name sluit in Iyo-no-futana-shima (伊予之二名島), Iyo-shima (伊予島) en Futana-shima (二名島). Die huidige naam verwys na die vier voormalige provinsies waaruit die eiland bestaan het: Awa, Tosa, Sanuki en Iyo. Sjikokoe vorm saam met Hokkaido, Honsjoe en Kioesjoe die vier hoofeilande van die Japanse Argipel tussen die See van Japan in die weste en die oop Stille Oseaan in die ooste. Dié eiland grens in die noorde aan die Binnelandse See en in die suide aan die Filippynse See. Sjikokoe se vulkane behoort tot die Ring van Vuur wat die Stille Oseaan van Nieu-Seeland tot Chili omsirkel. "Shikoku" (in Engels). Encyclopædia Britannica. Geargiveer vanaf die oorspronklike op 10 April 2019.


'n Vliegwiel is 'n roterende skyf wat gebruik word om kinetiese energie te stoor. Vliegwiele weerstaan verandering in hul draaisnelheid, wat help om 'n as stabiel te hou as 'n wisselende wringkrag daarop uitgeoefen word, soos in die geval van 'n suiergebaseerde resiprokerende enjin, of wanneer die lading wat daarop geplaas word nie reëlmatig is nie (soos in die geval van 'n suierpomp). Vliegwiele kan ook gebruik word om baie hoë elektriese energiepolse te skep vir sekere soorte eksperimente waar dit nie moontlik sou wees om dit van die verspreidingsnetwerk te trek nie. Vliegwiele het in die meer onlangse verlede ook baie aandag geniet as moontlike toestelle vir die stoor van energie vir gebruik in voertuie. Energie word in die wiel gestoor as kinetiese energie: E k = 1 2 ⋅ I ⋅ ω 2 {\displaystyle E_{k}={\frac {1}{2}}\cdot I\cdot \omega ^{2}} waar ω {\displaystyle \omega } die hoeksnelheid en I {\displaystyle I} die traagheidsmoment van die massa rondom die middelpunt is.


St. Moritz (Duitse afkorting van Sankt Moritz, Retoromaans: San Murezzan, luister (hulp·inligting); Frans: Saint-Maurice; Italiaans: San Maurizio) is 'n dorp in Oberengadin in die administratiewe distrik Maloja van die Switserse kanton Groubunderland. St. Moritz is een van die bekendste vakansiedorpe en skioorde in die Alpe en het as die gasheerdorp van die IIde Olimpiese Winterspele in 1928 en die Vde Olimpiese Winterspele in 1948 opgetree. Ondanks sy kosmopolitiese karakter het die dorp net 'n permanente bevolking van sowat 5 200. Die dorp is langs die Innrivier geleë. Ondanks die gebrek aan argeologiese vondse was die gebied van St. Moritz in die Romeinse tydperk bewoon of het tenminste paaie deur die streek geloop. In die 9de eeu was Oberengadin 'n leengebied van ene Richpert en is later aan die grawe van Gamertingen oorgedra. Die grawe het hul besittings tussen S-chanf en Champfèr, waaronder ook St. Moritz, tussen 1137 en 1139 aan die biskop van Chur verkoop. Nog omstreeks 1300 het St. Moritz nie as 'n nedersetting bestaan nie; historiese dokumente verwys na 'n aantal plase wat rondom die Mauritiuskerk geleë was.


Die Freistadt Eisenstadt (Hongaars Kismarton, Kroaties Željezno) is die hoofstad van die Oostenrykse deelstaat Burgenland (Kroaties Gradišće, Hongaars Őrvidék) en ook sy grootste nedersetting. In administratiewe opsig is Eisenstadt 'n statutêre of selfregerende stad. Eisenstadt lê op 'n terras aan die suidelike voet van die Leitha-gebergte wat geleidelik na die Wulka-vlakte daal. Die gemiddelde jaarlikse temperatuur was in die tydperk tussen 1961 en 1990 10,4 °C, terwyl die gemiddelde in 2007 11,8 °C was. Die gemiddelde jaarlikse reënval in die periode tussen 1961 en 1990 was 589 millimeter. Hierdie artikel is ’n saadjie. Voel vry om Wikipedia te help deur dit uit te brei.


Penelope ("Penny") Heyns OIS (gebore 8 November 1974 in Springs) is 'n voormalige Suid-Afrikaanse swemster wat bekendheid verwerf het as die enigste vrou in die geskiedenis van die Olimpiese Spele wat beide die 100 m en 200 m borsslagitems tydens die Olimpiese Spele in 1996 in Atlanta gewen het. Dit het haar die eerste Suid-Afrikaanse gouemedaljewenner na apartheid gemaak, met die hertoelating van Suid-Afrika tot die Spele in 1992. Vier jaar later wen sy 'n bronsmedalje by die Olimpiese Spele van 2000 in Sydney. Saam met die Australiese kampioen Leisel Jones is Heyns as een van die beste borsslagswemmers beskou. Heyns het op 'n jong ouderdom begin swem en goeie vaardighede getoon. Haar swem was buitengewoon en het haar gehelp om 'n beurs by die Universiteit van Nebraska in die Verenigde State te bekom. Sy was die jongste lid van die Suid-Afrikaanse span by die Olimpiese Spele in 1992 in Barcelona. Sy was ook 'n lid van die Suid-Afrikaanse span by die Statebondspele van 1994, waar sy 'n bronsmedalje in die 200 m borsslagitem gewen het.


Faith Like Potatoes is 'n Suid-Afrikaanse rolprent wat op 27 Oktober 2006 vrygestel is. Die rolprent is gebaseer op 'n boek met dieselfde naam wat Angus Buchan in 1988 uitgegee het. Die regisseur was Regardt van den Bergh. Dit het ongeveer R3 580 335 by die loket verdien. Die rolprent is 'n drama. Frank Rautenbach as Angus Buchan Jeanne Neilson as Jill Buchan Hamilton Dlamini as Simeon Sean Michael as Fergus Buchan Casper Badenhorst as Koos Matthew Dylan Roberts as Percy Anton Treurnich as Steyn Candice D'Arcy as Joanne Morne Theunissen as John Rochelle Buchan as Morag Die rolprent is 'n ware verhaal gebaseer op die lewe van Angus Buchan, 'n Zambiese boer van Skotse afkoms, wat sy plaas te midde van politieke onrus verlaat en na KwaZulu-Natal trek op soek na 'n beter lewe. Maar die nuwe lewe is moeiliker as verwag en hy verval gou in 'n vernietigende siklus van vrees en haat. Hy bekeer hom egter later en word 'n vurige organiseerder van samekomste om te bid vir reën. Is Kômmin Koning in SA[dooie skakel], Beeld, 14 Desember 2007 Die rolprent se amptelike webwerf Faith Like Potatoes op IMDb


Mbabane is die hoofstad en grootste stad van Eswatini (voorheen Swaziland), 'n land in Suider-Afrika. Die stad het in 2010 'n bevolking van 94 874 gehad en 'n oppervlakte van 150 km². Dit is in 1902 gestig. Wikimedia Commons het meer media in die kategorie Mbabane. (en) Amptelike webwerf Hierdie artikel is 'n saadjie van 'n dorp of plek in Eswatini. U kan ons Wikipedia help deur dit uit te brei.


Lengte is die langste dimensie van 'n voorwerp en word soms sinoniem gebruik met 'afstand'. Lengte is die maat van een dimensie, waar area die maat van twee dimensies, en volume die maat van drie dimensies is. Lengte is 'n basiseenheid in meeste stelsels van eenhede, bedoelende dat ander eenhede (saam met ander basiseenhede) daarvan afgelei word (sien SI-stelsel) 1000 mm = 100 cm = 10 dm = 1 m 1 dm (duim) = 0.0254 m = 2.54 cm 1 vt (voet) = 12 dm (duim) = 0.3048 m = 30.48 cm Hoogte Diepte Streep Hierdie artikel is ’n saadjie. Voel vry om Wikipedia te help deur dit uit te brei.


Strong se Uitgebreide Konkordansie van die Bybel, algemeen bekend as Strong se Konkordansie, is ŉ konkordansie van die Koning Jakobus Bybel (KJV) wat saamgestel is onder leiding van Dr. James Strong (1822–1894) en is vir die eerste keer gepubliseer in 1890. Dr. Strong was ŉ Professor in eksegetiese teologie te Drew Teologiese Kweekskool ten tye van die vertaling. Dit is ŉ uitgebreide kruisverwysing van elke woord in die KJV na die woord in die oorspronklike teks. Anders as ander Bybelse verwysingsboeke is die doel van Strong se Konkordansie nie om inhoud te bied of kommentaar te lewer op die Bybel nie, maar om ŉ indeks van die Bybel daar te stel. Dit stel die leser daartoe in staat om vas te stel waar woorde in die Bybel voorkom. Dit stel iemand wat die Bybel bestudeer daartoe in staat om ŉ frase of passasie na te spoor wat vroeër; bestudeer is of om dieselfde onderwerp te vergelyk soos wat dit voorkom op verskillende plekke in die Bybel. Strong se Konkordansie sluit in: Die 8674 Hebreeuse woordoorspronge soos gebruik in die Ou Testament.


Murat II Kodja (Ottomaanse Turks: مراد ثانى, moderne Turks: II.Murat; Junie 1404 – 3 Februarie 1451) was van 1421 tot 1451 sultan van die Ottomaanse Ryk, buiten ’n kort tydperk van 1444 tot 1446. Hy het die troon op 18-jarige ouderdom bestyg ná die dood van sy pa, Mehmet I. Sy bewind is gekenmerk deur die 25 jaar lange oorlog wat hy geveg het teen die Christelike volke van die Balkan-skiereiland en die Turkse emirate in Anatolië. In die winter van 1450–1451 het Murat siek geword en is hy in Edirne dood. Hy is opgevolg deur sy seun Mehmet II. Hierdie artikel is vertaal vanuit die Engelse Wikipedia


Pausanias (Grieks: Παυσανίας), uit die Argeïese Dinastie, was in 393 v.C. koning van Masedonië. Hy was die seun en opvolger van Airopos II en is in die jaar van sy troonbestyging deur Amintas III laat vermoor. Hierdie artikel is vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Augusta is die hoofstad van die deelstaat Maine in die Verenigde State van Amerika. Dit is die derde kleinste Amerikaanse hoofstad (na Montpelier en Pierre) en die negende grootste stad in Maine. Volgens die 2010-sesus het Augusta ongeveer 19 000 inwoners. Augusta lê aan die Kennebec-rivier, op die plek waar die rivier bevaarbaar word. Die getye van die Atlantiese Oseaan dring tot by die stad deur. Dit is die tuiste van University of Maine at Augusta. (en) Die stad se amptelike webtuiste Geargiveer 6 Januarie 2007 op Wayback Machine Wikimedia Commons het meer media in die kategorie Augusta, Maine. Hierdie artikel is ’n saadjie. Voel vry om Wikipedia te help deur dit uit te brei.


.lb is die Internettopvlakdomein vir Libanon. Lys van Internettopvlakdomeine IANA se whois-inligting vir .lb


Neutralisasie in chemie beteken om oneffektief of onreaktief te maak. Neutrale stowwe het 'n pH van 7. As al die suur in 'n oplossing reageer met al die basis om 'n sout plus water te vorm, sal daardie oplossing neutraal wees met 'n pH van 7. 'n Mens kan 'n indikator gebruik om te sê wanneer 'n oplossing neutraal is en 'n pH van 7 bereik het. Dit is egter nie prakties om gedurig 'n stukkie indikatorpapier in 'n oplossing te doop om die pH te kontroleer nie. Pleks daarvan word 'n indikatoroplossing gebruik. 'n Indikatoroplossing is 'n kleurstof wat van kleur verander sodra die pH verander. Neutralisasie is die kombinasie van waterstofione (H+) uit die suur met hidroksiedione (OH-) uit die basis, om water (H2O) te vorm. In die proses word 'n sout van die orige ione in die basis en suur gevorm. Party sjampoes bevat sure wat die haarskubbe regop laat staan, sodat al die vuiligheid uitkom, wat aan die hare 'n growwe gevoel gee.


Marthinus Christoffel Botha (Pretoria, 1954) is 'n Suid-Afrikaanse skrywer. Nadat hy matrikuleer van die Hoërskool Menlopark onderneem by 'n lang reis deur Europa. Met sy terugkeer gevestig hy hom eers in Kaapstad, waarna hy Onrus as woonplek kies. Hy is 'n joernalis, digter en skrywer van kort verhale. Botha se oeuvre: Die hartklop van gevoel (1980) debuutbundel Skertse (1981) Die prys wat jy moet betaal (1981) verhale Die einde van 'n kluisenaar se lewe (1982) verhaalbundel Skaak (1983) toneelbewerking van een verhaal uit Die einde van 'n kluisenaar se lewe Bome van kennis en ander verhale (1985) Sluvoet (1987) Zambesi (1988) reisverslag van Botha se tog deur Zimbabwe. Die arend (1991) speel in Namibië af net voor hul onafhanklikheid. Belydenis van 'n bedrieër (1997)


Paleontologie is die wetenskaplike bestudering van lewe wat bestaan het voor die begin van die Holoseen (rofweg 5000 jaar gelede) of soms aan die begin daarvan. Dit handel oor die versteende oorblyfsels van lewensvorme of fossiele – hul ouderdom, oorsprong en klassifikasie. Dit sluit ook in die bestudering van evolusie en die wisselwerkings van organismes met mekaar en hul omgewing. ’n Paleontoloog is ’n wetenskaplike wat fossiele ondersoek. Paleontologiese waarnemings dateer uit die 5de eeu v.C. Die wetenskap het in die 18de eeu gevestig geraak as gevolg van die werk van Georges Cuvier oor vergelykende anatomie en het in die 19de eeu vinnig ontwikkel. Die term kom van die Griekse παλαιός, palaios "oud, antiek", ὄν, on "wese", en λόγος, logos "spraak, gedagtes, studie". Paleontologie lê op die grens tussen biologie en geologie, maar verskil van argeologie daarin dat dit die studie van die anatomies moderne mens uitsluit. Dit gebruik tegnieke uit ’n groot verskeidenheid wetenskappe, insluitende biochemie, wiskunde en die ingenieurswese.


12 Julie is die 193ste dag van die jaar in die Gregoriaanse kalender (194ste in skrikkeljare).


Die Middellandse See (die naam is afgelei van die oorspronklike Latyn mare mediterraneum) maak deel uit van die Atlantiese Oseaan, alhoewel dit net deur die Seestraat van Gibraltar met dié oseaan verbind word en andersins 'n binnelandse see vorm, wat die vastelande van Europa en Afrika van mekaar skei. Deur die Dardanelle, die See van Marmara en die Bosporus word dit ook met 'n aangrensende kleiner binnelandse see, die Swartsee van Oos-Europa, verbind. Die water van die Middellandse See beslaan 'n oppervlakte van 2 331 000 vierkante kilometer; die afstand tussen sy uiterste westelike en oostelike punte is sowat 3 520 km en die grootste afstand in 'n noord-suidrigting is 1 120 km. Die Middellandse See bereik sy diepste diepte in die Ioniese See op meer as 5 000 m. Die see word in twee groot bekkens verdeel, die Westelike Hoofbekken met die Baleariese of Iberiese See in die weste en die Tireense See in die ooste, en die Oostelike Bekken, wat die Ioniese See met die Adriatiese See en die Levantynse See met die Egeïese See insluit.


Herbert Clark Hoover (* 10 Augustus 1874, † 20 Oktober 1964) was die 31ste President van die Verenigde State (1929–1933). Hoover, wat in 'n Kwakergesin gebore is, het 'n opleiding as mynbouingenieur gevolg. Hoover het tydens die Eerste Wêreldoorlog internasionale bekendheid verwerf met die hulp wat hy aan die bevolking van die oorloggeteisterde België verleen het. Voor en gedurende die oorlog het Hoover as hoof van die Verenigde State se Food Administration gedien. In die 1920's het Hoover as minister van handel onder die presidente Warren G. Harding en Calvin Coolidge strategiese vennootskappe tussen die regering en ondernemings onder die rubriek "ekonomiese modernisering" bevorder. In die presidentsverkiesing van 1928 het hy die nominasie as kandidaat van die Republikeinse Party maklik gewen ofskoon hy nie oor enige politieke ervaring beskik het nie. Hoover is tot dusver die laaste Amerikaanse minister wat as President van die Verenigde State verkies is, en naas William Howard Taft een van slegs twee presidente wat tot dié amp verkies is sonder dat hulle vooraf enige politieke pos of militêre rang beklee het.


Kary Banks Mullis (28 Desember 1944 – 7 Augustus 2019) was 'n Amerikaanse biochemikus. Hy is bekend vir die uitvinding van polimerase kettingreaksiemetode (PKR) waarvoor hy die Nobelprys vir Chemie in 1993 verower het. Die kontroversiële biochemikus het drie keer geskei, het drie kinders, het geniet om branderplank te ry en het in sy jonger dae LSD benut. Hy het ook al ontken dat MIV vigs veroorsaak. Nobelsiekte "The Nobel Prize in Chemistry 1993" (in Engels). Nobelprize.org. Geargiveer vanaf die oorspronklike op 8 Mei 2020. Besoek op 28 Augustus 2019. (en) Mullis, K (1998). Dancing Naked in the Mind Field. Vintage Books. pp. 115–18, 143–53. ISBN 978-0-679-44255-4. Wikimedia Commons het meer media in die kategorie Kary Mullis. (en) Persoonlike webblad (en) Kary Mullis in die Internet-rolprentdatabasis (en) "Kary Mullis". Encyclopædia Britannica. Besoek op 28 Augustus 2019. Hierdie artikel is ’n saadjie. Voel vry om Wikipedia te help deur dit uit te brei.


Ferromagnetisme is 'n vorm van magnetisme waarby die magetiese momente binne 'n materiaal so gekoppel is dat daar 'n langafstandsorde bestaan wat die momente parallel rig. Hierdie materiale kan onder hul oorgangstemperatuur -wat die Curie-temperatuur Tc genoem word- spontane magnetisasie hê. Hierbo lyk die gedrag soos paramagnetisme, maar die Curie-Weiss-wet besit 'n ekstra term in die noemer: χ = C T − T c {\displaystyle \chi ={C \over {T-T_{c}}}} Bekende metale met ferromagnetiese eienskappe is yster, nikkel, kobalt, disprosium en gadolinium. Indien 'n ferromagnetiese materiaal van bo die ordeningstemperatuur afgekoel word na onder hierdie temperatuur sal die materiaal aanvanklik geen makroskopiese magnetisasie vertoon nie, hoewel in die materiaal klein gebiedjies (die Weiss-domeine) gevorm word waarbinne die spins ewewydig georden is. Die rigting van hierdie ordening is egter lukraak en daardeur is die totale magnetisasie steeds nul. Indien die materiaal egter aan 'n uitwendige veld H blootgestel word sal die gebiedjies in die rigting van hierdie veld getrek word en kry die materiaal 'n eie magnetisasie.


Saint-Dié-des-Vosges is 'n stad en munisipaliteit in die Franse gewes Grand Est. Dit is 'n onderprefektuur (onderhoofstad) in die département Vosges. Die munisipale gebied het 'n bevolking van ongeveer 22 000 inwoners (2012) en 'n oppervlakte van 46 km², en lê op 'n hoogte van sowat 370 meter. Die stad verwerf internasionale bekendheid deur die Internasionale Geografiefees wat jaarliks in September plaasvind. Die publikasie in 1507 van die Cosmographiae Introductio onder redaksie van Martin Waldseemüller. Katedraal Klooster Kerk Saint-Martin Museum Pierre-Noël Fabriek Claude et Duval (argitek Le Corbusier) Roche Saint-Martin Camp celtique de la Bure Tegnologiese Instituut: IUT (Institut universitaire de technologie) vir inligtings- en kommunikasietegnologie (IKT). (fr) Die amptelike webwerf van die munisipaliteit (fr) Institut universitaire de technologie Geargiveer 24 April 2006 op Wayback Machine


Die Agulhas-spinnekopbos (Serruria bolusii) is 'n blomdraende struik wat tot die genus Serruria behoort en deel van die fynbos vorm. Die plant is inheems aan die Wes-Kaap en kom in Elim heuwels en Soetanysberg voor. Die struik groei regop en word 1.0 m hoog en blom van Augustus tot Desember. Die plant gaan dood na 'n brand maar die sade oorleef. Twee maande nadat dit geblom het, val die vrugte af. Die plant is eenslagtig. Bestuiwing vind plaas deur die werking van insekte. Die plant groei in sandgrond op hoogtes van 20 - 580 m. In Engels staan dit as die Agulhas Spiderhead bekend. http://redlist.sanbi.org/species.php?species=807-17 http://biodiversityexplorer.info/plants/proteaceae/serruria_bolusii.htm https://www.proteaatlas.org.za/Protea_Atlas_Serruria1.pdf bl. 17 Wikimedia Commons het meer media in die kategorie Agulhas-spinnekopbos.


'n El is 'n ou lengtemaat, ongeveer so lank as 'n gemiddelde persoon se hand en voorarm. 'n El strek vanaf die elmboog tot die punt van die middelvinger. Dit was 'n eenvoudige manier om lengtes vinnig te kon opmeet. Die presiese lengte van 'n el het egter van een land na 'n ander, en binne 'n land selfs van een handelsentrum na 'n volgende verskil. As voorbeeld: Hierdie artikel is ’n saadjie. Voel vry om Wikipedia te help deur dit uit te brei.


Friedrich Gulda (16 Mei 1930 – 27 Januarie 2000) was 'n Oostenrykse pianis en komponis wat in beide die klassieke - en jazzvelde werksaam was. Gulda is in Wene gebore as die seun van 'n onderwyser. Gulda het op 7-jarige ouderdom klavier leer speel onder Felix Pazofsky aan die Wiener Volkskonservatorium. In 1942 het hy ingeskryf by die Weense Musiekakademie waar hy klavier- en musiekteorie onder Bruno Seidlhofer en Joseph Marx studeer het. Tydens die Tweede Wêreldoorlog sou Gulda en sy vriend Joe Zawinul as tieners uitgaan en verbode musiek soos jazz in stryd met die regering se verbod op die uitvoering daarvan speel (dit word genoem in die dokumentêre film "Friedrich Gulda: So What - A Portrait"). Gulda het tydens die Internasionale Musiekkompetisie in Genève in 1946 eersteprys gewen. Aanvanklik het die beoordelingspaneel die Belgiese pianis Lode Backx verkies, maar toe die finale stemming geneem is was Gulda die wenner. Een van die paneellede, Eileen Joyce, wat Backx verkies het, het uitgestorm en beweer dat die ander paneellede onbillik beïnvloed is deur die ondersteuners van Gulda. Gulda het wêreldwyd konserte begin speel.


'n Nasionale park is 'n park wat deur die regering van 'n land as 'n nasionale beskermde gebied geproklameer is. Die doel van nasionale parke is gewoonlik om die diere, plante en landskap wat daar voorkom te beskerm en vir die nageslag te bewaar. Hierdie nasionale parke is oor die algemeen 'n trekpleister vir toeriste, wat ook hul grootste bron van inkomste is. Daar is verskeie nasionale parke oor die wêreld. Die Yellowstone Nasionale Park is in 1872 in die VSA geproklameer en word as die eerste nasionale park beskou. Die Noordoos-Groenland Nasionale Park, wat in 1974 tot stand gebring is, is die grootste nasionale park ter wêreld. Suid-Afrika se bekendste nasionale park is die Krugerwildtuin, wat ook die grootste en oudste in die land is. Dit beslaan 'n gebied van 19 485 km² en is in 1926 as park geproklameer. Suid-Afrikaanse Nasionale Parke Natuurreservaat Toerisme-inligting oor Nasionale park op Wikivoyage Hierdie artikel is ’n saadjie. Voel vry om Wikipedia te help deur dit uit te brei.


Bartolomeus Dias (ca. 1450 – 24 Mei 1500) was 'n Portugese ontdekkingsreisiger en seevaarder wat in 1488 om die suidpunt van Afrika geseil het. In 1487 vra koning Johan II van Portugal vir Dias om na die land van die Christelike koning genaamd Prester John in die ooste te soek. Omdat Prester John nie regtig bestaan het nie, het hy nie die land gevind nie, maar het hy wel 'n roete vanaf die Atlantiese Oseaan na die Indiese Oseaan ontdek wat na Asië lei. In Desember 1487 word hy die eerste Europeër wat in Suidelike Afrika voet aan wal sit toe hy by Kaap Kruis in Namibië aan land gaan. In Januarie 1488 word hy die eerste Europeër wat om Kaap die Goeie Hoop seil. In Februarie dieselfde jaar word hy die eerste Europeër om in Suid-Afrika voet aan wal te sit toe hy by Mosselbaai aan land gaan. Hy het 'n kalksteenkruis ('n padrão) by Kwaaihoek opgerig. Dias is in 1500 ter see in 'n storm oorlede as kaptein van 'n skip wat na Brasilië onderweg was. Daar is later vir hom 'n standbeeld in Kaapstad, Suid-Afrika opgerig.


Sasha Grey (gebore 14 Maart 1988) is 'n Amerikaanse aktrise, regisseuse, en vervaardiger. Sy is bekend vir haar rolle in die rolprente The Girlfriend Experience (2009), Would You Rather (2012), en Open Windows (2014), en in die televisiereeks Entourage (2004). 2008: Eric Kroll: A Photographer's Life 2009: The Girlfriend Experience 2011: Membunuh: Murder 2011: Best of Nylons and Fishnets 2012: Would You Rather 2014: Open Windows 2017: China Test Girls 2004: Entourage 2009: Deeper Throat 2010: Rated A for Adult 2015: Creepy Text Theatre Animated 2007: Erotic Seductions 2009: Sexpo Australia 2009: Porn: Business of Pleasure 2010: Adult Entertainment Expo '10 2006: Assault That Ass 9 2006: I'm a Big Girl Now 6 2006: Cum Fart Cocktails 5 2006: Belladonna: Fetish Fanatic 4 2006: Fuck Slaves 2006: Sex Slaves 2 2006: Oral Supremacy 2006: Black Cock Addiction 2 2006: My First Porn 7 2006: Freaky First Timers 2 2006: 12 Nasty Girls Masturbating 8 2006: Best of Blackzilla 2006: Gang Bang 5 2006: Gang Bang My Face 2006: The Girl Next Door 2 2006: In Thru the Back Door 2006: Rich Little Bitch 2006: Sasha Grey Superslut 2006: Smokin Hot 2006: Teenage Anal Princess 5 2006: Tight Teen Twats 2 2006: Illegal Ass 2 2006: Sexual Freak 3 2006: Slut Puppies 2 2006: Suck It Dry 3 2006: Share My Cock!


Accra is die hoofstad en grootste stad van Ghana met 'n geskatte stedelike bevolking van 4,2 miljoen in 2020 en 'n oppervlakte van 173 km². Dit is Ghana se grootste stad en die administratiewe, kommunikasie-, en ekonomiese middelpunt van Ghana. Die primêre ekonomiese aktiwiteite is finansiële en regeringsdienste, kommunikasie, konstruksie, vervoer en landbou (veral visserye). Meer as 70% van Ghana se vervaardigingskapasiteit is in die hoofstad. Die stad Accra is die hoofstad van Ghana sedert 1877, en bevat openbare geboue wat die oorgang van 'n negentiende-eeuse voorstad van Victoriasborg tot die moderne metropolis wat dit vandag is weerspieël. Die woord Accra is afgelei van die Akan-woord 'Nkran' wat beteken 'miere', 'n verwysing na die talle miershope wat op die platteland rondom Accra gesien word. As 'n kusstad is Accra kwesbaar vir die impak van klimaatsverandering en die styging in seevlak, met bevolkingsgroei wat toenemende druk op die kusgebiede plaas. "Ghana". The World Factbook. Central Intelligence Agency. Geargiveer vanaf die oorspronklike op 9 Januarie 2021. Besoek op 23 November 2013. Akuamoa, Geoffrey. "The Gas".


Die Kannaland Plaaslike Munisipaliteit is een van die Plaaslike Munisipaliteite in die Tuinroete-distriksmunisipaliteit in die Wes-Kaap, Suid-Afrika. Nedersettings in die munisipaliteit: Anysberg Badshoogte Bergsig Calitzdorp Droëvlei Hoeko Kraaldorings Ladismith Oosgam Plathuis Vanwyksdorp Vleirivier Zoar, Wes-Kaap Die ouditeur-generaal kon in 2011 vir die laaste paar jaar nie ’n ouditmening oor die geldsake in Kannaland gee nie – hoofsaaklik omdat daar geen stawende dokumente vir finansiële state is nie, en niemand weet waar dit is nie. "Die Bruger 8 Junie 2011". Geargiveer vanaf die oorspronklike op 23 Julie 2011. Besoek op 9 Junie 2011.


Jorge Bolet (15 November 1914 – 16 Oktober 1990) was a Kubaans-gebore Amerikaanse virtuoos pianis en onderwyser. Sy onderwysers was o.a. Leopold Godowski en Moriz Rosenthal – laasgenoemde te wete 'n briljante leerling van Franz Liszt. Bolet was in Havana gebore en het by die Curtis Institute of Music in Philadelphia gestudeer waar hy self vanaf 1939 tot 1942 sou onderrig gee. Sy onderwysers het Leopold Godowski, Josef Hofmann, David Saperton, Moriz Rosenthal en Fritz Reiner ingesluit. In 1937 het Bolet die Walter W. Naumburg Stigting Kompetisie gewen en sy debuut uitvoering gegee. In 1942 het Bolet by die Amerikaanse Leër aangesluit. Hy was na Japan gestuur as deel van die Okkupasie-leër. Terwyl hy daar was het hy die Japannese debuut-uitvoering van The Mikado gedirigeer. Hy het sy eerste opname vir die Boston plate-etiket gemaak wat in 1952 opnames van Bolet se uitvoerings gepubliseer het. Hy het hom goed van sy taak gekwyt in die Klavierconcerto No. 2 Op. 16 van Sergei Prokofiëf met die Cincinnati Simfonieorkes vir Don Gabor se Remington etiket. Hy het ook die Vier Scherzi van Frederic Chopin uitgevoer wat ook deur Remington opgeneem is.


Abdülmecid I Ghazi (Ottomaanse Turks: عبد المجيد الأول, ‘Abdü’l-Mecīd-i evvel; moderne Turks: I.Abdülmecit; 23/25 April 1823 – 25 Junie 1861), was van 1839 tot 1861 die 31ste sultan van die Ottomaanse Ryk. Hy was ook bekend as Abdul Mejid, Abd-ul-Mejid of Abd Al-Majid I. Hy het sy pa, Mahmoed II, op 2 Julie 1839 opgevolg. Sy bewind word gekenmerk deur die toename in nasionalistiese bewegings in die verskillende gebiede van die ryk. Abdülmecid wou Ottomanisme onder al sy onderdane bevorder en nie-Moslems en -Turke in die ryk beter integreer met nuwe wette en hervormings, maar kon nie daarin slaag nie. Hy het ook verbonde probeer afdwing met die groot lande van Wes-Europa soos Brittanje en Frankryk, wat in die Krim-oorlog saam met die Turke teen Rusland geveg het. In die Kongres van Parys op 30 Maart 1856 is die Ottomaanse Ryk amptelik ingesluit by die Europese "familie" van lande. Abdülmecid se grootste prestasie was die aankondiging en toepassing van die Tanzimat-hervormings wat deur sy pa, Mahmoed II, voorberei is en vanaf 1839 tot die modernisering van die Ottomaanse Ryk gelei het.


Goodwill Zwelithini kaBhekuzulu (14 Julie 1948 te Nongoma – 12 Maart 2021) was koning van die Zoeloenasie. Hy het sy vader, koning Cyprian Bhekuzulu kaSolomon, in 1968 opgevolg. Prins Israel Mcwayizeni KaSolomon het van 1968 tot 1971 as heerser waargeneem terwyl Zwelithini op Sint Helena geskuil het om 'n aanslag op sy lewe te voorkom. Na sy 21ste verjaarsdag en troue, is Zwelithini gekroon as die agtste monarg van die Zoeloes tydens 'n tradisionele seremonie. Dit is op 3 Desember 1971 in Nongoma gehou waar 20 000 mense die seremonie bygewoon het. Koning Zwelithini sterf op 12 Maart 2021 nadat hy in 'n hospitaal opgeneem is vir diabetes-verwante komplikasies. Gedurende voorbereidings vir sy begrafnis, het die koning se tradisionele eerste minister, Mangosuthu Buthelezi, aangekondig dat Zwelithini aan Covis-19 oorlede is. Hy is op 7 Mei 2021 deur sy oudste seun Misuzulu Zulu opgevolg. "Zulu King Goodwill Zwelithini dies in South Africa aged 72". BBC News (in Engels). 2021-03-12. Besoek op 2021-03-12. "Zulu King Goodwill Zwelithini has died". News24 (in Engels). Besoek op 12 Maart 2021.


Die Olimpiese Somerspele 1920 (Frans: Les Jeux olympiques d'été de 1920), amptelik bekend as die Spele van die VIIde Olimpiade, is tussen 20 April en 12 September 1920 in Antwerpen, België, aangebied. Die Spele word aan België toegeken vanweë die lyding wat die Belgiese volk tydens die Eerste Wêreldoorlog verduur het. Atlanta, Amsterdam, Boedapest, Cleveland, Havana, Lyon en Philadelphia het ook aansoek gedoen om die Spele aan te bied. Lyon trek egter hulle nominasie terug voor die stemming plaasvind. Atlete vanuit 29 lande het aan die Spele deelgeneem. Duitsland, Oostenryk, Hongarye, Bulgarye en Turkye is nie uitgenooi nie. Rusland bly weg omdat dit deur 'n burgeroorlog verskeur is. Die Spele was nie 'n reuse sukses nie. Die hoë toegangsgelde het die publiek afgeskrik. Een toegangskaartjie kos byvoorbeeld 3 frank, 'n baie hoë prys vir die tyd. Dit was nie net die hoë pryse nie, maar slegte weer hou ook die volk weg. Die organisasiekomitee aanvaar skuld hiervoor, maar weier elke ekstra uitgawe, selfs die publikasie van 'n gedenkboek. 22 Olimpiese sportsoorte in 156 dissiplines is tydens die Spele beoefen.


Die Olimpiese Somerspele 1964 (Japannees: 第十八回オリンピック競技大会, Dai Jūhachi-kai Orinpikku Kyōgi Taikai), amptelik bekend as die Spele van die XVIIIde Olimpiade, is tussen 10 en 24 Oktober 1964 in Tokio, Japan, aangebied. Naas Tokio het Detroit, Wene en Brussel aansoek gedoen om die spele te kon aanbied. Dit was die eerste Olimpiese Spele wat in Asië aangebied is. Tokio was vroeër (in 1940) al gekies om die Spele te organiseer, maar die spele is later aan Helsinki, Finland, toegewys vanweë Japan se inval in China en die uitbreek van die Tweede Chinees-Japannese Oorlog. Uiteindelik is die Olimpiese Somerspele van 1940 as gevolg van die Tweede Wêreldoorlog se uitbreek gekanselleer. Die organisasie van die 1968-Spele was, danksy 'n begroting van ses-en-twintig miljoen dollar, onberispelik. Die sportakkomodasie was nagenoeg perfek, met 'n indrukwekkende stadion en 'n reusagtige Olimpiese swembad. Ondanks hierdie skitterende infrastruktuur ontbreek die Spele skynbaar tog aan geesdrif en warmte. Noord-Korea het sy atlete van die Olimpiese Somerspele 1964 onttrek weens geskille met die IOK oor die deelname van atlete by die GANEFO (Spele van die Nuwe Opkomende Magte) in Djakarta, Indonesië.


Die Olimpiese Winterspele 1948 (Duits: Olympische Winterspiele 1948, Frans: Les Ves Jeux olympiques d'hiver, Italiaans: V Giochi olimpici invernali, Romansch: Gieus olimpics d'enviern 1948), amptelik bekend as die Vde Olimpiese Winterspele, is tussen 30 Januarie en 8 Februarie 1948 in St. Moritz, Switserland, aangebied. Die enigste ander kandidaatstad was Lake Placid, Verenigde State, waar die Spele in 1932 plaasgevind het. Na 'n onderbreking van 12 jaar deur die Tweede Wêreldoorlog was dit die eerste Spele sedert die Winterspele van 1936 in Garmisch-Partenkirchen asook die tweede Olimpiade na die Olimpiese Winterspele 1928 wat in die Switserse stad gehou is. Die Olimpiese Somerspele 1948 is in Londen, Verenigde Koninkryk, aangebied. Duitsland en Japan is deelname aan die Spele geweier. Die Sowjetunie is uitgenodig maar het verkies om geen atlete na St. Moritz te stuur nie. 4 Olimpiese sporte is tydens die Spele beoefen. Bobslee Bobslee (2) Skeleton (1) Nordiese ski Alpeski (6) Heg-en-steg-ski (3) Noorse kombinasie (1) Skansspring (1) Skaats Kunsskaats (3) Langbaanskaats (4) Yshokkie (1) Die volgende tabel dui die Spele se daaglikse program aan.


Die Paralimpiese Winterspele 2014 (Russies: Зимние Паралимпийские игры 2014, tr. Zimniye Paralimpiyskiye igry 2014) is tussen 7 en 16 Maart 2014 in Sotsji, Rusland, aangebied. Tydens die geleentheid het 538 atlete uit 45 nasies aan 72 items in 5 verskillende sportsoorte deelgeneem. Dit was die elfde Paralimpiese Winterspele wat aangebied is en die eerste in Rusland. Suid-Afrika het nie aan hierdie Paralimpiese Winterspele deelgeneem nie. Die Olimpiese Winterspele 2014 is tussen 7 en 23 Februarie in Sotsji gehou. As deel van 'n formele ooreenkoms tussen die Internasionale Paralimpiese Komitee en die Internasionale Olimpiese Komitee uit 2001 is die wenner van die bod vir die Olimpiese Winterspele 2014 ook die gasheer vir die Paralimpiese Winterspele 2014. Sotsji is op 4 Julie 2007 in Guatemala-stad deur die Internasionale Olimpiese Komitee gekies as die gasheer vir die Olimpiese Winterspele in 2014. Ander kandidate was: Pyeongchang en Salzburg. Die stemming het as volg verloop: 5 Paralimpiese sporte is tydens die Spele beoefen. Alpeski (32) Heg-en-steg-ski (20) Paratweekamp (18) Rolstoelysbal (1) Sleehokkie (1) Die volgende tabel dui die Spele se daaglikse program aan.


Die Paralimpiese Winterspele 2018 (Koreaans: hangoel: 평창 동계 패럴림픽; hanja: 平昌 冬季 패럴림픽; Pyeongchang Donggye Paereollimpik), is tussen 9 en 18 Maart in Pyeongchang, Suid-Korea, aangebied. Dit was die twaalfde Paralimpiese Winterspele wat aangebied is en ná die Paralimpiese Somerspele 1988 in Seoel die tweede Paralimpiese Spele in Suid-Korea. Suid-Afrika het nie aan hierdie Paralimpiese Winterspele deelgeneem nie. Die spanne van Georgië, Noord-Korea en Tadjikistan het vir die eerste keer aan Paralimpiese Winterspele deelgeneem. Die Russiese span is soos by die Olimpiese Winterspele 2018 van die Paralimpiese Winterspele uitgesluit, hoewel atlete onder neutrale vlag deelgeneem het. Die Olimpiese Winterspele 2018 is tussen 9 en 25 Februarie (in die maand net voor die Paralimpiese Winterspele) in Pyeongchang gehou. As deel van 'n formele ooreenkoms tussen die Internasionale Paralimpiese Komitee en die Internasionale Olimpiese Komitee uit 2001 is die wenner van die bod vir die Olimpiese Winterspele 2018 ook die gasheer vir die Paralimpiese Winterspele 2018. Pyeongchang is op 6 Julie 2011 in Durban deur die Internasionale Olimpiese Komitee as die gasheer vir die Olimpiese Winterspele in 2018 aangewys. Ander kandidate was: München en Annecy.


Die Olimpiese Winterspele 1964 (Duits: Olympische Winterspiele 1964), amptelik bekend as die IXde Olimpiese Winterspele, is tussen 29 Januarie en 9 Februarie 1964 in Innsbruck, Oostenryk, aangebied. Die ander kandidaatstede was Calgary in Kanada en Lahti in Finland. Die Olimpiese Somerspele 1964 is in Tokio, Japan, aangebied. Die Spele is bedreig deur 'n gebrek aan sneeu. Die Oostenrykse leër is ingespan om blokke sneeu en ys van hoër in die berge na benede te bring om die bane mee voor te berei. Innsbruck is op 26 Mei 1959 in München deur die Internasionale Olimpiese Komitee gekies as die gasheer vir die Olimpiese Winterspele in 1964. Ander kandidate was: Calgary en Lahti. Die stemming het as volg verloop: 6 Olimpiese sporte in 10 dissiplines is tydens die Spele beoefen. Bobslee (2) Nordiese ski Alpeski (6) Heg-en-steg-ski (7) Noorse kombinasie (1) Skansspring (2) Rodel (3) Skaats Kunsskaats (3) Langbaanskaats (8) Tweekamp (1) Yshokkie (1) Hier volg 'n alfabetiese lys van al die Nasionale Olimpiese Komitees wat deelgeneem het.


Die Olimpiese Winterspele 2002 (Engels: 2002 Winter Olympics), amptelik bekend as die XIXde Olimpiese Winterspele, is tussen 8 en 24 Februarie 2002 in Salt Lake City, Verenigde State, aangebied. Ander kandidaatstede was: Quebecstad (Kanada), Sion (Switserland) en Östersund (Swede). Dit was die vierde Winterspele en agste Olimpiese Spele wat in die Verenigde State beslis is. Utah het met hierdie die vyfde Amerikaanse deelstaat geword, wat Olimpiese spele aangebied het. Die spele was veral deur die Aanvalle op 11 September 2001 vyf maande gelede oorskadu, maar word oorwegend as 'n groot sukses beskou. Die Paralimpiese Winterspele 2002 is tussen 7 en 16 Maart in Salt Lake City gehou. Salt Lake City is op 16 Junie 1995 in Boedapest deur die Internasionale Olimpiese Komitee gekies as die gasheer vir die Olimpiese Winterspele in 2002. Ander kandidate was: Östersund, Sion en Quebecstad. Die stemming het as volg verloop: 7 Olimpiese sporte in 15 dissiplines is tydens die Spele beoefen. Alpeski (10) Bobslee (3)


Die Paralimpiese Winterspele 1992 (Frans: Les Ve Jeux paralympiques d'hiver) is tussen 25 Maart en 2 April 1992 in Tignes-Albertville, Frankryk, aangebied. Tydens die geleentheid het 365 atlete uit 24 nasies aan 79 items in 3 verskillende sportsoorte deelgeneem. Dit was die vyfde Paralimpiese Winterspele wat aangebied is en die eerste, wat op dieselfde plek as die Olimpiese Winterspele gehou is, asook die eerste sedert die stigting van die Internasionale Paralimpiese Komitee (IPK) in 1989. Die Olimpiese Winterspele 1992 is tussen 8 en 23 Februarie in Albertville gehou. Die Paralimpiese Somerspele 1992 is tussen 3 en 14 September in Barcelona aangebied, terwyl die Paralimpiese Spele vir geestelik gestremdes tussen 15 en 22 September in Madrid aangbied is. 3 Paralimpiese sporte is tydens die Spele beoefen. Alpeski (48) Heg-en-steg-ski (27) Paratweekamp (4) Hier volg 'n alfabetiese lys van al die Nasionale Paralimpiese Komitees wat deelgeneem het.


Die Paralimpiese Winterspele 1994 (Noors: Paralympiske vinterleker 1994) is tussen 10 en 19 Maart 1994 in Lillehammer, Noorweë, aangebied. Tydens die geleentheid het 469 atlete uit 31 nasies aan 133 items in 5 verskillende sportsoorte deelgeneem. Dit was die sesde Paralimpiese Winterspele wat aangebied is en die eerste, wat nie in dieselfde jaar van die Paralimpiese Somerspele gehou is nie. Die Olimpiese Winterspele 1994 is tussen 12 en 27 Februarie in Lillehammer gehou. 5 Paralimpiese sporte is tydens die Spele beoefen. Alpeski (66) Heg-en-steg-ski (48) Paratweekamp (10) Sleehokkie (8) Ysslee (1) Hier volg 'n alfabetiese lys van al die Nasionale Paralimpiese Komitees wat deelgeneem het.


Die Paralimpiese Somerspele 1960 (Italiaans: I Giochi Paralimpici Estivi), destyds bekend as die 9de jaarlikse Internasionale Stoke Mandeville Spele, is tussen 18 en 25 September 1960 in Rome, Italië, aangebied. Tydens die geleentheid het 209 atlete uit 23 nasies aan 113 items in 8 verskillende sportsoorte deelgeneem. Dit was die eerste Paralimpiese Spele wat aangebied is en die eerste wat by dieselfde plek aangebied is as die Olimpiese Somerspele. Die naam "Paralimpiese Spele" is deur die Internasionale Olimpiese Komitee (IOK) in 1984 aanvaar, terwyl die Internasionale Paralimpiese Komitee (IPK) in 1989 gestig is. Sover bekend het Suid-Afrika nie aan die Spele deelgeneem nie, maar was wel op die volgende Paralimpiese Spele in 1964 verteenwoordig. Die Olimpiese Somerspele 1960 is tussen 15 Augustus en 11 September in Rome gehou. 8 Paralimpiese sporte is tydens die Spele beoefen. Atletiek (25) Boogskiet (8) Dartchery (1) Rolstoelbasketbal (2) Rolstoelskerm (3) Snoeker (1) Swem (62) Tafeltennis (11) Hier volg 'n alfabetiese lys van al die Nasionale Paralimpiese Komitees wat deelgeneem het.


Die Paralimpiese Winterspele 1984 (Duits: Paralympische Winterspiele 1984), destyds bekend as die 3de Olimpiese Winterspele vir Gestremdes, is tussen 14 en 20 Januarie 1984 in Innsbruck, Oostenryk, aangebied. Tydens die geleentheid het 419 atlete uit 21 nasies aan 107 items in 3 verskillende sportsoorte deelgeneem. Dit was die derde Paralimpiese Winterspele wat aangebied is. Die naam "Paralimpiese Spele" is deur die Internasionale Olimpiese Komitee (IOK) in 1984 aanvaar, terwyl die Internasionale Paralimpiese Komitee (IPK) in 1989 gestig is. Die Olimpiese Winterspele 1984 is tussen 8 en 19 Februarie in Sarajevo, Joego-Slawië, gehou. Die Paralimpiese Somerspele 1984 vir atlete met breinverlamming, gesigsgestremde atlete, atlete met amputasies en les autres is tussen 17 en 30 Junie in New York Stad, Verenigde State, aangebied, terwyl dié vir rolstoelatlete tussen 22 Julie en 1 Augustus in Stoke Mandeville, Verenigde Koninkryk, aangebied is. 3 Paralimpiese sporte is tydens die Spele beoefen. Alpeski (56) Heg-en-steg-ski (35) Ysslee (16) Hier volg 'n alfabetiese lys van al die Nasionale Paralimpiese Komitees wat deelgeneem het.


Die Paralimpiese Somerspele 1972 (Duits: Paralympische Sommerspiele 1972), destyds bekend as die XXIste Wêreldspele van die verlamdes, is tussen 2 en 11 Augustus 1972 in Heidelberg, Wes-Duitsland, aangebied. Tydens die geleentheid het 922 atlete uit 42 nasies aan 188 items in 10 verskillende sportsoorte deelgeneem. Dit was die vierde Paralimpiese Spele wat aangebied is. Die naam "Paralimpiese Spele" is deur die Internasionale Olimpiese Komitee (IOK) in 1984 aanvaar, terwyl die Internasionale Paralimpiese Komitee (IPK) in 1989 gestig is. Suid-Afrika behaal 'n vierde plek tydens die Spele net na Wes-Duitsland, die Verenigde State en die Verenigde Koninkryk met 41 medaljes (sestien goud, twaalf silwer en dertien brons). Die Olimpiese Somerspele 1972 is tussen 26 Augustus en 11 September in München gehou. 10 Paralimpiese sporte is tydens die Spele beoefen. Atletiek (73) Bankdruk (6) Boogskiet (12) Dartchery (3) Rolbal (4) Rolstoelbasketbal (2) Rolstoelskerm (11) Snoeker (2) Swem (56) Tafeltennis (19) Hier volg 'n alfabetiese lys van al die Nasionale Paralimpiese Komitees wat deelgeneem het.


Die Olimpiese Somerspele 1996 (Engels: 1996 Summer Olympics), amptelik bekend as die Spele van die XXVIste Olimpiade, is tussen 19 Julie en 4 Augustus 1996 in Atlanta, Verenigde State, aangebied. Hierdie spele staan ook bekend as die Centennial Games vanweë die feit dat dit presies een eeu na die eerste moderne Spele in Griekeland plaasgevind het. Atlanta is op 18 September 1990 deur die Internasionale Olimpiese Komitee (IOK) gekies met 51 teen 35 stemme in die laaste ronde. Die beslissing van die Internasionale Olimpiese Komitee om die Spele aan Atlanta toe te wys was verrassend. Die redenasie was dat Athene nie genoeg tyd sou hê om die infrastruktuur vir die Spele in plek te kry nie. Later word beweer dat enkele IOK-lede omgekoop was, maar dit kon nooit bewys word nie. Tydens en na die Spele word egter vasgestel dat die organiserende komitee van Atlanta nie die volle waarheid oor die vervoernetwerk, die hitte en die vogtigheid in Augustus, en oor die hoë misdaadsyfer van die stad vertel het nie. Die opening- en sluitingseremonies het in die Olimpiese Stadion van Atlanta plaasgevind.


Paralimpiese medaljes vir 2008: Goud Silwer Brons Tydens die Paralimpiese Somerspele 2008 in Beijing, China is verskeie goue, silwer en brons medaljes aan atlete met liggaamlike gestremdhede toegeken Die onderstaande tabel is gesorteer volgens goue medaljes verower, dan silwer en laastens brons medaljes. As lande daarna nog gelyk is word hulle alfabeties gelys. Die gasheerland se medaljes word met 'n blou agtergrond aangedui. (en) Amptelike medaljetabel op die Beijing-Spele se webwerf Geargiveer 28 September 2008 op Wayback Machine


Die Paralimpiese Somerspele 2000 (Engels: 2000 Summer Paralympics) is tussen 18 en 29 Oktober 2000 in Sydney, Australië, aangebied. Tydens die geleentheid het 3 879 atlete uit 104 nasies aan 550 items in 19 verskillende sportsoorte deelgeneem. Dit was die elfde Paralimpiese Somerspele wat aangebied is en die eerste in die Suidelike Halfrond. Die Suid-Afrikaanse span behaal 'n dertiende plek met 38 medaljes (dertien goud, twaalf silwer en dertien brons) en verbeter agt wêreldrekords. Die Olimpiese Somerspele 2000 is tussen 15 September en 1 Oktober in Sydney gehou. 19 Paralimpiese sporte is tydens die Spele beoefen. 7-per-kant sokker (1) Atletiek (234) Bankdruk (20) Basketbal ID (1) Boccia (5) Boogskiet (7) Doelbal (2) Fietsry (27) Judo (7) Rolstoelbasketbal (2) Rolstoelrugby (1) Rolstoelskerm (15) Rolstoeltennis (4) Ruitersport (9) Seil (2) Sitvlugbal (2) Skyfskiet (12) Swem (169) Tafeltennis (30) Hier volg 'n alfabetiese lys van al die Nasionale Paralimpiese Komitees wat deelgeneem het.


Die Paralimpiese Somerspele 2012 (Engels: 2012 Summer Paralympics) is tussen 29 Augustus en 9 September 2012 in Londen, Verenigde Koninkryk, aangebied. Tydens die geleentheid het 4 302 atlete uit 164 nasies aan 503 items in 20 verskillende sportsoorte deelgeneem. Dit was die 14de Paralimpiese Somerspele wat aangebied is. Die Spele is amptelik deur koningin Elizabeth II van die Verenigde Koninkryk geopen. Dit is die eerste Paralimpiese Spele wat deur die koningin geopen is. Die Spele van 1984, wat gesamentlik deur die Verenigde Koninkryk en die Verenigde State van Amerika aangebied is, is deur Prins Charles en Ronald Reagan geopen. Die Olimpiese Somerspele 2012 is tussen 27 Julie en 12 Augustus in Londen gehou. As deel van 'n formele ooreenkoms tussen die Internasionale Paralimpiese Komitee en die Internasionale Olimpiese Komitee uit 2001 is die wenner van die bod vir die Olimpiese Somerspele 2012 ook die gasheer vir die Paralimpiese Somerspele 2012. Londen is op 6 Julie 2005 in Singapoer deur die Internasionale Olimpiese Komitee gekies as die gasheer vir die Olimpiese Somerspele in 2012. Ander kandidate was: Parys, New York, Madrid en Moskou.


Die Olimpiese Somerspele 1906 (Grieks: Θερινοί Ολυμπιακοί Αγώνες 1906, Therinoí Olympiakoí Agó̱nes 1906), het vanaf 22 April tot en met 2 Mei 1906 in Athene, Griekeland, plaasgevind. Die spele staan ook bekend as die "tussenspele van 1906" aangesien hierdie spele plaasgevind het tussen die normale vierjarige periodes van die Olimpiade. Dit is destyds as die "Tweede Internasionale Olimpiese Spele in Athene" aangebied. Die Spele word tans nie deur die Internasionale Olimpiese Komitee (IOK) erken nie, selfs nie die medaljes en Olimpiese rekords wat behaal is nie. 13 Olimpiese sporte is tydens die Spele beoefen. Atletiek (21) Fietsry Baan (5) Pad (1) Gewigoptel (2) Gimnastiek (4) Roei (6) Skermsport (8) Skyfskiet (16) Sokker (1) Stoei (4) Tennis (4) Toutrek (1) Watersport Sierduik (1) Swem (4) Hier volg 'n alfabetiese lys van al die Nasionale Olimpiese Komitees wat deelgeneem het.


Die Olimpiese Winterspele 1940 (Japannees: 第五回オリンピック冬季競技大会 Dai Go-kai Orinpikku Tōkikyōgi Taikai), amptelik bekend as die Vde Olimpiese Winterspele, sou in 1940 gehou word, maar is na die uitbreek van die Tweede Wêreldoorlog afgelas. Die Spele is op 1 Augustus 1936 deur die Internasionale Olimpiese Komitee (IOK) tydens die Olimpiese Somerspele 1936 in Berlyn aan Sapporo, Japan, toegewys. Maar Japan moes afsien van die plan na die uitbreek van die Tweede Chinees-Japannese Oorlog in 1937 en het die Spele op 16 Julie 1938 van die hand gewys. Die Spele is op 3 September 1938 aan St. Moritz, Switserland, toegewys, maar weens geskille tussen die Switserse reëlingskomitee en die IOK is die Spele op 9 Junie 1939 deur die IOK teruggetrek. Aansluitend is die Spele aan Garmisch-Partenkirchen, Duitsland, soos vier jaar vantevore toegewys, maar met die Duitse Inval van Pole op 1 September 1939 is dit heeltemal afgelas. Omdat die Tweede Wêreldoorlog tot 1945 gewoed het, is die in Cortina d'Ampezzo, Italië, beplande Olimpiese Winterspele 1944 ook afgelas. Die Switserse stad St. Moritz het die eerste Olimpiese Winterspele na die Tweede Wêreldoorlog aangebied.


Die Olimpiese Winterspele 1988 (Engels: 1988 Winter Olympics, Frans: Les XVes Jeux olympiques d'hiver), amptelik bekend as die XVde Olimpiese Winterspele, is tussen 13 en 28 Februarie 1988 in Calgary, Kanada, aangebied. Die ander kandidaatstede was Falun in Swede en Cortina d'Ampezzo in Italië. Dit was die eerste Olimpiese Winterspele wat in Kanada beslis is en die tweede spele naas die Olimpiese Somerspele van 1976. Dié land sal later nog die Olimpiese Winterspele van 2010 aanbied. Die Olimpiese Somerspele 1988 is in Seoel, Suid-Korea, aangebied. Die Paralimpiese Winterspele 1988 is tussen 17 en 24 Januarie in Innsbruck, Oostenryk, gehou. Calgary is op 30 September 1981 in Baden-Baden deur die Internasionale Olimpiese Komitee gekies as die gasheer vir die Olimpiese Winterspele in 1988. Ander kandidate was: Falun en Cortina d'Ampezzo. Die stemming het as volg verloop: 6 Olimpiese sporte in 10 dissiplines is tydens die Spele beoefen. Alpeski (10) Bobslee (2) Heg-en-steg-ski (8) Kunsskaats (4) Langbaanskaats (10) Noorse kombinasie (2) Rodel (3) Skansspring (3) Tweekamp (3) Yshokkie (1) Die volgende tabel dui die Spele se daaglikse program aan.


Die Suezkanaal (Arabies: قناة السويس, Qanāt al-Suwais) is 'n kanaal van 193,3 km lank wat deur die Ismus van Suez in Egipte sny en die Middellandse See met die Rooisee verbind. Die kanaal vorm die grens tussen Afrika en Asië. Reeds in die sestiende eeu is daar al gespekuleer oor die bou van die kanaal, maar dit is eers 400 jaar later voltooi toe die kanaal op 17 November 1869 geopen is. Die projek is onder die beheer van Ferdinand de Lesseps voltooi nadat konstruksie reeds in 1859 begin het. Sedertdien word die kanaal deur ongeveer 21 000 skepe per jaar gebruik. Dit neem 'n skip sowat nege ure om van een punt na die ander te vaar en sedert die kanaal geopen is, het ongeveer 1 000 000 skepe die kanaal gebruik. Die suidelike ingang na die kanaal is by Suez en die noordelike ingang is by Port Said. Die totstandkoming van die kanaal is in groot mate te danke aan die optrede van die Fransman Ferdinand de Lesseps. Hy het al die steun van die destydse Egiptiese onderkoning, Saïd, ontvang en het die uitvoering van die projek gebaseer op 'n ontwerp van A. von Negrelli.


Ann Radcliffe Engelse skrywer Gebore 9 Julie 1764 in Holborn, Londen, Engeland, Groot-Brittanje Oorlede 7 Februarie 1823 in Londen, Engeland Groot-Brittanje Literêre stroming Romantiek, Gotiese roman Bekende werke The Castles of Athlin and Dunbayne A Sicilian Romance The Romance of the Forest The Mysteries of Udolpho The Italian Gaston de Blondeville Ann Radcliffe (* 9 Julie 1764 as Ann Ward; † 7 Februarie 1823) was 'n Engelse skrywer en baanbreker vir die Gotiese roman. Haar literêre styl was romanties wat haar aanskoulike en kleurryke beskrywings van landskapstonele betref, maar die Gotiese element skyn deur in haar gebruik van bonatuurlike verskynsels. Haar besondere literêre tegniek was die uiteindelike verklaring van skynbaar onverklaarbare verskynsels - iets waarmee sy in die 1790's 'n belangrike bydrae tot die aanvaarding van die Gotiese roman as literêre genre gelewer het.


Die Outonome Gemeenskap van die Baskeland (Baskies Euskadi, Spaans País Vasco) is sedert 1978 'n outonome gemeenskap met die status van historiese streek binne Spanje. Die hoofstad is Vitoria-Gasteiz (Vitoria is die Spaanse naam, Gasteiz die Baskiese naam). Die Outonome Gemeenskap van die Baskeland is een van drie administratiewe gebiede van die historiese en kulturele gebied, die Baskeland. Die ander twee gebiede wat deel uit maak van die gebied is die Outonome Gemeenskap van die Navarra, ook in Spanje en die westelike gedeelte van die Franse département Pyrénées-Atlantiques. Die gemeenskap bestaan uit die volgende provinsies: Álava (Spaans Álava, Baskies Araba), hoofstad Vitoria-Gasteiz (Spaans Vitoria, Baskies Gasteiz) Biskaje (Spaans Vizcaya, Baskies Bizkaia), hoofstad Bilbao (Baskies Bilbo) Gipuzkoa (Spaans Guipúzcoa, Baskies Gipuzkoa), hoofstad Donostia (Spaans San Sebastián) Voor die aanneming van die Spaanse Grondwet van 1978 en die grondwet se stelsel van outonome gemeenskappe het die drie provinsies bekend gestaan as die Baskiese provinsies (Spaans: Provincias Vascongadas.


Telegrafie (afgelei van die Griekse woorde τηλε (ver) en γραφειν (skrywe) is die stuur van berigte (telegramme) oor 'n lang afstand. Dit verskil van gewone pos in dat telegrafie slegs die inligting stuur, nie die fisiese brief nie. Oor die loop van tyd is verskillende tegnieke gebruik om telegramme te stuur. 'n Toestel wat vir telegrafie gebruik word, word 'n telegraaf genoem. 'n Persoon wat 'n telegraaf bedien is 'n telegrafis. Telegrafie vereis dat beide die sender en ontvanger moet weet hoe boodskappe gekodeer en gedekodeer word. Sulke metodes word ontwerp om binne die limiete van die medium van versending gebruik te word. Voorbeelde hiervan is die stuur van rookseine, oprig van bakens, weerkaatsing van lig en die gebruik van semafoor-seine. In die 19de eeu het die benutting van elektrisiteit tot die uitvinding van elektriese telegrafie gelei. Die koms van die radio in die vroeë 1900's het radiotelegrafie en ander vorme van draadlose telegrafie moontlik gemaak. In die Internet-era het telegrafie beduidend verbeter en word natuurlike taal-koppelvlakke gebruik om die onderliggende tegnologie te verberg. Dit het tegnologieë soos e-pos en kitsboodskap-stelsels moontlik gemaak.


Skyfskiet bestaan uit 'n aantal kompeterende sporte waar gewere en pistole gebruik word om na teikens te skiet. Noukeurigheid, snelheid en die tipe wapen wat gebruik word is hier belangrik. In die verlede was jag en skyfskiet gereeld met mekaar verwar. Die rede hiervoor was dat daar tydens die Olimpiese Somerspele op lewende duiwe geskiet was. Deesdae, as met 'n pyl en boog geskiet word, word dit boogskiet genoem, terwyl die skiet van wild onder jag val. Die Franse pistoolkampioen en stigter van die moderne Olimpiese Spele, Pierre de Coubertin, het aan baie van hierdie vroeë kompetisies deelgeneem. Hierdie feit het beslis bygedra tot die insluiting van vyf skietbyeenkomste in die Olimpiese Spele in 1896. Oor die jare heen is die gebeure 'n paar keer verander om tred te hou met tegnologie en sosiale standaarde. Die teikens wat vroeër in hul vorm en grootte na mense of diere gelyk het, is nou 'n sirkelvorm om te verhoed dat die sport met enige vorm van geweld verbind word. Terselfdertyd is sommige kompetisies laat vaar en nuwes is bygevoeg.


Die Daugava-rivier (Belarussies: Дзвіна, Dzwina; Russies: Западная Двина, Sapadnaja Dwina; Duits: Düna) is die beduidendste rivier in die Baltiese lande met 'n lengte van 1 020 kilometer. Die Russiese naam Sapadnaja Dwina beteken letterlik "Westelike Dwina" ter onderskeiding van 'n rivier met dieselfde naam, die Noordelike Dwina. Die Daugava vloei oor 'n lengte van 347 kilometer vanuit Krāslava tot by sy monding in die Oossee deur Letland en vorm hier ook die grens tussen die Suid-Letlandse landskappe Zemgale en Latgale (Letgallen) en die historiese Lyfland. Die Daugava het vroeër deel uitgemaak van die handelspaaie na Bisantium (Konstantinopel). Nadat die rivier as waterweg minder beduidend geword het, is dit - veral gedurende die Sowjet-tydperk - vir watervoorsiening en hidroëlektriese kragopwekking gebruik. Tussen Riga en Daugavpils het 'n aantal damme en waterkragsentrales ontstaan. Die rivierlandskap langs die Daugava is deur die Sowjet-owerhede ingrypend verander, en riviervalleie, waardeur die Daugava gekronkel het, is oorstroom en in 'n reeks groot damme omgeskep waarin beduidende ou nedersettings en watervalle onherroeplik verdwyn het.


Mohammad ibn Saoed (Arabies: محمد بن سعود; oorlede 1765), ook bekend as Ibn Saoed, was die emir van Dirija en word beskou as die stigter van die Eerste Saoediese Staat en die Huis van Saoed. Die huis is tegnies na sy pa, Saoed ibn Mohammad ibn Moeqrin, genoem. Ibn Saoed se familie kan teruggespoor word na die stamme Banoe Aoedi en Hanifa, maar ondanks wanopvattings was Mohammad ibn Saoed nie ’n nomadiese bedoeïen of ’n stamhoof nie. Hy was die hoof (emir) van ’n landbounedersetting naby die hedendaagse Riaad met die naam Dirija. Hy was ook ’n vaardige en ambisieuse vegter. Terwyl hy onder die heerskappy van die Ottomaanse Ryk was, was Ibn Saoed die stigter van wat later as die Eerste Saoediese Staat bekend geword het. Die manier waarop hy sy regering – wat op Islamitiese beginsels gebaseer was – saamgestel het, dien vandag nog as model vir die heersers van die Huis van Saoed. Hy het tot met sy dood in 1765 regeer. Hy is as emir opgevolg deur sy seun, Abdoel Aziz bin Mohammad. Pike, John.


'n Huisplant is 'n plant wat in teenstelling met tuin- en wilde plante ook binnenshuis in woonvertrekke of kantore groei. Die meeste huisplante word in potte met 'n spesiale grondmengsel gekultiveer aangesien natuurlike grond nie beskikbaar is nie. Huisplante word oorwegend vir dekoratiewe doeleindes gebruik, maar word soms ook om gesondheidsredes gekoop omdat bepaalde spesies as lugskoonmakers 'n gesonde atmosfeer kan skep. Veral plantspesies, wat danksy hul aanpassing by die klimaat van hul natuurlike habitat ook in staat is om in 'n binnenshuise omgewing te oorleef, is geskik om as huisplante gekweek te word. Afhangende van die klimaatstreek, waarin dit natuurlik voorkom, vereis elke huisplantspesies 'n spesiale versorging ten opsigte van lig, temperatuur, humiditeit, water, voeding en higiëne. Baie huisplante groei ook in ligte of diep skaduwee, en net 'n kleiner aantal spesies kan heeldag regstreekse sonlig verduur. Plantkwekers kies gewoonlik spesies wat goed by die klimatiese besonderhede van menslike behuising aangepas is. Hierdie besonderhede varieer orals ter wêreld rondom 'n lugtemperatuur van tussen 18 °C en 30 °C en 'n gemiddelde lugvogtigheid.


.so is die Internettopvlakdomein vir Somalië. Lys van Internettopvlakdomeine IANA se whois-inligting vir .so


Leslie Uggams (gebore 25 Mei 1943) is 'n Amerikaanse aktrise. Sy is bekend vir haar rolle in die rolprente Black Girl (1972), Deadpool (2016), en Deadpool 2 (2018). 1972: Black Girl 1975: Poor Pretty Eddie 2016: Deadpool 2018: Deadpool 2 1949: TV Teen Club 1959: Music for a Spring Night 1961: Sing Along with Mitch 1966: The John Gary Show 1968: That's Life 1969: The Leslie Uggams Show 1972: The Wacky World of Jonathan Winters 1974: The New High Rollers 1975: The Magnificent Marble Machine 1982: Fantasy 1965: The Wonderful World of Leslie Uggams 1972: 'S Wonderful, 'S Marvelous, 'S Gershwin 1974: Easter Is 1978: A Special Sesame Street Christmas 1981: Sizzle 1986: Christmas at Radio City Music Hall 1987: A Show of Concern: The Heart of America Responds 1989: The Ice Capades with Jason Bateman and Alyssa Milano 2002: Remembering 'Roots' Leslie Uggams in die Internet-rolprentdatabasis


Raymond Massey (30 Augustus 1896 – 29 Julie 1983) was 'n Amerikaanse akteur en skrywer. Hy was bekend vir sy rolle in die rolprente Abe Lincoln in Illinois (1940), Arsenic and Old Lace (1944), A Matter of Life and Death (1946), en East of Eden (1955). 1931: The Speckled Band 1932: The Face at the Window 1934: The Scarlet Pimpernel 1936: Things to Come 1937: Dreaming Lips 1937: Fire Over England 1937: The Prisoner of Zenda 1937: Under the Red Robe 1938: The Drum 1939: Footsteps in the Sand 1940: Abe Lincoln in Illinois 1940: Santa Fe Trail 1941: Dangerously They Live 1941: 49th Parallel 1942: Desperate Journey 1942: Reap the Wild Wind 1943: Action in the North Atlantic 1944: Arsenic and Old Lace 1944: The Woman in the Window 1945: God Is My Co-Pilot 1945: Hotel Berlin 1946: A Matter of Life and Death 1947: Mourning Becomes Electra 1947: Possessed 1949: The Fountainhead 1949: Roseanna McCoy 1950: Barricade 1950: Chain Lightning 1950: Dallas 1951: Come Fill the Cup 1951: David and Bathsheba 1951: Sugarfoot 1952: Carson City 1953: The Desert Song 1955: East of Eden 1955: Prince of Players 1955: Seven Angry Men 1956: The Naked Eye 1958: The Naked and the Dead 1961: The Fiercest Heart 1961: The Queen's Guards 1936: Picture Page 1955: I Spy 1956: Man's Heritage 1961: Dr. Kildare 1975: Look Who's Here 1972: All My Darling Daughters 1973: The President's Plane Is Missing 1973: My Darling Daughters' Anniversary Raymond Massey in die Internet-rolprentdatabasis


Amar Gopal Bose (Bengaals: |অমর বোস, * 2 November 1929 in Philadelphia, Pennsilvanië; † 12 Julie 2013 in Wayland, Massachusetts) was 'n Amerikaanse akademikus en entrepreneur aan wie erelidmaatskap van die Amerikaanse Audio Engineering Society (AES) toegeken is. Bose, wat 'n akademiese opleiding as elektriese en klankingenieur gevolg het, was 45 jaar lank as professor aan die Massachusetts Institute of Technology (MIT) verbonde. Internasionaal het Amar Bose bekendheid verwerf as stigter van die Bose Corporation, 'n privaat maatskappy wat sedert 1964 oudio-toerusting volgens nie-konvensionele beginsels ontwerp, ontwikkel en bemark. So het Bose Corporation vir die ontwikkeling van sy luidsprekerstelsels begin om rekening te hou met psigo-akoestiese aspekte. Die doelwit is enersyds om die klankatmosfeer en -karakter van 'n ouditorium of ander konsertsaal met al sy onregstreekse klankweerkaatsings te reproduseer (die konvensionele konsep van hoëtroustelsels is die analitiese en presiese weergawe van klank waarvoor Bose-stelsels minder geskik is), andersyds om luidsprekers met kompakte afmetings te vervaardig. Hiervoor maak Bose Corporation onder meer gebruik van effenaars.


Die hoep-hoep is lid van die voëlfamilie Upupidae en kom wydverspreid in die warmer dele van veral die Ou Wêreld voor. Hulle is merendeels kleurryk en veral die lede van die subfamilie Upupinae is maklik herkenbaar aan hul kuiwe. Die ander subfamilie, Phoeniculinae, het geen kuiwe nie, maar hul veredos is donkerder en glansender. Die hoep-hoep is lawaaierig en het sy volksnaam aan sy roepgeluid te danke, Die voëls eet veral insekte; hul nesgewoontes is ietwat vreemd vir insekte-eters. Die verskillende subfamilies, genera en spesies van die Upupidae verskil slegs in geringe mate wat bou, grootte en kleur betref en hulle is meestal duidelik herkenbaar as hoep-hoepe. Selfs in die geval van die subfamilie Phoeniculinae, waar die voëls geen kuiwe het nie, is die bou, die snawel, die tone en die kleur van die voëls nog baie kenmerkend vir die Upupidae. In Europa, waar hulle byna oral voorkom, behalwe in Skandinawië, Finland en Groot-Brittanje, is hulle gewoonlik trekvoëls. Die hoephoepe wat in Europa broei, soos byvoorbeeld die Upupaepops, migreer elke September om in Noord-Afrika en die tropiese dele van Afrika te oorwinter en keer in April terug na hul broeigebied in die Noorde.


Tradisionele Afrika-medisyne is 'n versameling praktyke wat inheemse kruie en spiritualiteit behels, en tipies waarsêers, vroedvroue en kruiedokters in sluit. Praktisyns van tradisionele medisyne beweer dat hulle verskillende toestande kan genees soos kanker, psigiatriese afwykings, hoë bloeddruk, cholera, die meeste geslagsiektes, epilepsie, asma, ekseem, koors, angs, depressie, prostaathiperplasie, urienweginfeksies, jig, en genesing van wonde en brandwonde en selfs ebola. Diagnose word op spirituele wyse bereik en 'n behandeling word voorgeskryf, wat meestal bestaan uit 'n kruiemiddel wat nie net genesingsvermoëns nie, maar ook simboliese en geestelike betekenis het. Daar is die oortuiging dat siekte nie afkomstig is van toevallige voorvalle nie, maar deur geestelike of sosiale wanbalans veroorsaak word. Dit verskil grootliks van moderne wetenskaplike medisyne, wat tegnies en analities gebaseer is. In die 21ste eeu bly moderne farmaseutiese en mediese prosedures ontoeganklik vir die groot meerderheid in Afrika weens hul relatiewe hoë koste en konsentrasie van gesondheidsfasiliteite in stedelike gebiede. Voor die totstandkoming van wetenskapgebaseerde medisyne was tradisionele medisyne die oorheersende mediese stelsel vir miljoene mense in Afrika, maar die koms van die Europeërs was 'n merkbare keerpunt in die geskiedenis van hierdie tradisie en kultuur.


Ivoor is 'n harde, wit materiaal waaruit die tande van diere soos olifante, seekoeie, walrusse, en mammoete bestaan. In die oudste beskawings is ivoor gebruik vir die maak van beelde of om op te teken. In die 14de eeu het die beeldhoukuns in ivoor 'n bloeitydperk beleef. Teen die 20ste eeu word ivoor ook algemeen gebruik in die nywerheid, en veral voor die bekendstelling van plastiek, is dit gebruik vir die maak van biljardballe, klavierklawers, knope en ornamente. Die chemiese samestelling van die tande van alle diere is dieselfde, maak nie saak watter spesie dit is nie. Daarom kan die woord ivoor regmatig gebruik word om enige soogdiertande te beskryf wat groot genoeg is om gekerf of bewerk te word. Die jag op olifante om ivoor te bekom was een van die oorsake van die sterk daling in olifantgetalle. Om die onwettige jag op olifante te ontmoedig, is handeldryf in ivoor in 1989 verbied. Sedertdien het die getalle van olifante in Afrika weer toegeneem, en word ivoorhandel onder streng voorwaardes toegelaat. Baie Afrikalande insluitend Zimbabwe en Suid-Afrika reken dat ivoorhandel 'n noodsaaklikheid is, beide om die onderskeie ekonomieë te stimuleer en om olifantgetalle te verminder.


Die Tiananmen-betogings van 1989, of die Tiananmen-protes (ook die Tiananmen-bloedbad) was 'n studenteprotes wat op die aand van 4 Junie 1989 op die Tiananmen-plein in Beijing (China) tot 'n einde gekom het. 'n Beraamde een miljoen studente en ander burgers het oor hierdie tyd aan die protes deelgeneem. Die protes word met geweld teengestaan, wat die dood van ten minste honderde mense tot gevolg gehad het. Dit was die grootste protes teen die Kommunistiese Party van China en sy instellings sedert die 1949-revolusie. Die protes het ontstaan na die dood van Hu Yaobang in April 1989, die hervorminggesinde sekretaris-generaal van die Kommunistiese Party. Hu Yaobang is reeds in 1987 afgesit omdat hy in 1986 met lankmoedigheid teen studenteprotes gehandel het. Die hele Meimaand het die studente die plein beset, waarop selfs 'n replika van die Amerikaanse Vryheidstandbeeld (Statue of Liberty) geplaas is. Na verskeie mislukte pogings om die betogings te beëindig, is die weermag uiteindelik ontplooi. Op die aand van 3 tot 4 Junie is die weermag deur Deng Xiaoping opdrag gegee om te vuur op die betogers en omstanders.


Maine-et-Loire (49) is 'n Franse departement van die gewes Pays de la Loire. Sy prefektuur (hoofstad) is Angers en sy onderprefekture is Cholet, Saumur, en Segré. Wikimedia Commons het meer media in die kategorie Maine-et-Loire. (fr) Die webwerf van die Prefektuur Geargiveer 5 Oktober 1999 op Wayback Machine (fr) Die webwerf van die Conseil général


Die jaar 1108 was 'n skrikkeljaar wat volgens die Gregoriaanse kalender op 'n Woensdag begin het. Dit was die 8ste jaar van die 12de eeu n.C. In teenstelling met gewone jare het die jaar 366 dae en 'n 29 Februarie gehad. 29 Julie – Lodewyk VI (die Dikke) volg Filips I op as koning van Frankryk.


Carl Wilhelm Scheele (Stralsund, 9 Desember 1742 – Köping, 21 Mei 1786) was 'n Sweedse chemiese apteker en die ontdekker van 'n aantal chemiese elemente. Van die elemente wat hy ontdek het sluit in: suurstof, stikstof, barium, chloor, mangaan en wolfram. Wikimedia Commons het meer media in die kategorie Carl Wilhelm Scheele. Hierdie artikel is ’n saadjie. Voel vry om Wikipedia te help deur dit uit te brei.


Die Orde van die Johanniters (Latyn: Ordo Fratrum Hospitalis Sancti Ioannis Hierosolymitani) was ’n Middeleeuse en vroeë moderne Katolieke militêre orde wat omstreeks 1100 gestig is. Een van sy aanvanklike name was die Orde van die Ridders van die Hospitaal van Sint Johannes van Jerusalem. Sy hoofkwartier was tot in 1291 in die Koninkryk van Jerusalem, van 1310 tot 1522 op die eiland Rhodos, van 1530 tot 1798 in Malta en van 1799 tot 1801 in Sint Petersburg. Vandag sit verskeie organisasies die tradisie voort, veral die Soewereine Militêre Orde van Malta. Die orde het in die 11de eeu ’n opgang gemaak as ’n groep individue wat verbind is met die Amalfi-hospitaal in Jerusalem, wat aan Johannes die Doper gewy was. Ná die verowering van Jerusalem in 1099 tydens die Eerste Kruistog het die organisasie ’n militêre godsdienstige orde geword. Ná die verowering van die Heilige Land deur Islamitiese magte was die ridders van Rhodos af bedrywig en later van Malta af. Die orde was een van die kleinste groepe wat dele van die Amerikas vir ’n kort rukkie gekoloniseer het: Hulle het in die middel 17de eeu vier Karibiese eilande verower wat hulle in die 1660's aan Frankryk oorgegee het.


Hierdie artikel handel oor die taal. Vir die etniese groep, sien Bosniake. Die Bosniese taal (bosanski/босански; [bɔ̌sanskiː]) is een van die standaardweergawes van die Suidwes-Slawiese taalgroep Serwo-Kroaties en dus nou verwant aan Kroaties, Montenegryns en Serwies. Bosnies vorm saam met Kroaties en Serwies die amptelike tale van Bosnië en Herzegowina. Daarbenewens is Bosnies in Montenegro in amptelike gebruik. Die taal word vernaamlik deur Bosniake in Bosnië en Herzegowina gebruik. Dit is gebaseer op die westerse variant van die tokavski-dialek en gebruik oorwegend die Latynse alfabet, terwyl die Cyrilliese alfabet net selde gebruik word. Die naam "Bosnies" is nogal omstrede, aangesien die Kroate en Serwiërs in Bosnië en Herzegowina hulle taal Kroaties en Serwies noem. Die grondwet van die Republika Srpska en die regering van ServiÎ, waar dit 'n amptelike taal is, verwys na Bosnies as: "taal gepraat deur die Bosniake" (Jezik kojim govore Bošnjaci). (en) "Ethnologue: Languages of the World, Seventeenth edition, Bosnian". Ethnologue. Geargiveer vanaf die oorspronklike op 5 Junie 2019. Besoek op 2 Desember 2020.


'n Trolliebus is 'n elektriese openbare vervoermiddel wat soos 'n gewone bus lyk, maar in teenstelling met sy dieselaangedrewe eweknie geen verbrandingsenjin gebruik nie en in plaas daarvan deur een of meer elektriese motors aangedryf word. Net soos in die geval van 'n tremstelsel het trolliebusse elastiese kragafnemers op hul dakke wat teen 'n elektriese oorhoofse kabel gly om krag aan die enjins te verskaf. Trolliebusse is dus aan bepaalde roetes met die nodige bedrading gebonde. Die eerste trolliebusstelsels is in die vroeë 20ste eeu in bedryf gestel, en tans is daar 310 trolliebusstelsels in 47 lande. Die meeste trolliebusstelsels word in Oos-Europa in die opvolgerstate van die Sowjetunie, China, Noord-Korea, Italië en Switserland aangetref. Meer as 550 stelsels is buite bedryf gestel, veral in Westerse lande waar trolliebusse hul bloeitydperk veral in die 1950's en 1960's beleef het. In 29 van dié lande is daar geen trolliebusstelsels meer nie. Nog in die 1970's het twee Suid-Afrikaanse metropole, Johannesburg en Pretoria, oor trolliebusstelsels beskik. Hulle is uiteindelik deur dieselbusse vervang. Annemarie Marais: Uit die trolliebusdae. In: Beeld, 7 April 2004, bl.


Sadenia "Eddi" Reader MBE (* 29 Augustus 1959) is 'n Skotse sangeres en liedjieskryfster wat - naas haar assosiasie met Fairground Attraction - sukses gevier het met haar langdurige sololoopbaan. Haar werk is met drie BRIT Awards bekroon, terwyl haar enkelsnitte en langspelers topposisies in trefferlyste behaal het. In 2003 het sy 'n album vrygestel met getoonsette werke van Skotland se nasionale digter, Robert Burns.


Johnny Vegas (gebore 11 September 1971) is 'n Engelse akteur, vervaardiger, en skrywer. Hy is bekend vir sy rolle in die rolprente Blackball (2003) en The Libertine (2004), en in die televisiereeks Happiness (2001). 2003: Blackball 2003: The Virgin of Liverpool 2004: The Libertine 2004: Sex Lives of the Potato Men 2013: The Harry Hill Movie 2016: Womble Movie 2018: Being Frank: The Chris Sievey Story 2018: The Drowning of Arthur Braxton 2018: Eaten by Lions Untitled 'Ideal' Film 1993: Shooting Stars 2000: Vic Reeves Examines 2001: Happiness 2001: Attention Scum 2001: Stupid Punts 2005: Ideal 2005: Dead Man Weds 2005: Johnny Vegas: 18 Stone of Idiot 2006: TV Heaven, Telly Hell 2006: The Beginner's Guide to 2008: Massive 2008: Celebrity Juice 2008: Rude Tube 2009: Genius 2010: Dave's One Night Stand 2010: Chekhov Comedy Shorts 2012: Comedy World Cup 2012: The Last Leg 2013: Common Ground 2013: Still Open All Hours 2014: Warren United 2015: Travel Guides 2016: Home from Home 2016: Drive 1999: This Bloke Walks Into a Bar 2002: Staying Up 2002: I Love the 100 Best Top Ten Lists of the Fast Show Ever! 2004: In Shane's Shoes: The Making of 'Dead Man's Shoes' 2007: I Blame the Spice Girls: The Monster Quiz of the Decade 2007: Memoirs of a Cigarette 2007: Who Are the Spooky Spoons? 2012: The Cow That Almost Missed Christmas 2017: The 2,000,000 Calorie Buffet 2018: Death on the Tyne 2003: Johnny Vegas: Who's Ready for Ice Cream? 2009: Johnny Vegas: Live at the Benidorm Palace Johnny Vegas in die Internet-rolprentdatabasis Johnny Vegas op Twitter


Gaius Julius Caesar (100 v.C. – 44 v.C.) was 'n Romeinse militêre en politieke leier en een van die mees invloedryke figure in die klassieke geskiedenis. Hy het 'n rol gespeel in die transformasie van die Romeinse Republiek na die Romeinse Ryk. Caesar was 'n gewilde politikus en het 'n triumviraat saam met Marcus Licinius Crassus en Pompeius gevorm. Met sy suksesvolle oorlog in Gallië het Rome toegang verkry tot die Atlantiese Oseaan en sodoende was hy ook verantwoordelik vir die inval van Brittanje in 55 v.C. Toe Julius Caesar se soldate die Rubiconrivier oorsteek, het 'n burgeroorlog in 49 v.C. uitgebreek. Hy het hierna absolute mag oor die senaat in Rome verkry en is as diktator verklaar. Caesar is in 44 v.C. deur 'n groep ontevrede senators, gelei deur Markus Junius Brutus, vermoor. In 42 v.C. het die senaat hom as 'n heilige verklaar. Shakespeare se drama Julius Caesar handel oor dié gebeure. Heelwat van Caesar se lewe is bekend omdat hy self vele boeke geskryf het en baie van die klassieke geskiedkundiges het ook oor hom geskryf soos Appianus, Strabo en Plutarchus.


Annerie Maria Magdalena Weber (gebore op 2 Julie 1967) is 'n Suid-Afrikaanse politikus en 'n dienende lid van die Nasionale Vergadering van Suid-Afrika. Sy is 'n lid van die Demokratiese Alliansie en is in Mei 2019 tot die parlement verkies. Weber het tussen 2015 en 2019 as voorsitter van die DA se koukus in die Nkangala-distriksmunisipaliteit gedien. Weber het 'n BMus en BA Honneurs in Sielkunde aan die Noordwes-Universiteit verwerf. Sy het 'n diploma in bedryfsverhoudinge aan die Vaaldriehoekkampus van dieselfde universiteit verwerf. Aan die Universiteit van Suid-Afrika het sy 'n hoër onderwysdiploma verwerf. Weber het 'n moniterings- en evalueringsertifikaat van die National School of Governance behaal. Weber was van 2012 tot 2014 die provinsiale direkteur van die Demokratiese Alliansie in Mpumalanga. Sy dien hierna as voorsitter van die party se koukus in die Nkangala-distriksmunisipaliteit van 2015 tot 2019. In Maart 2018 is sy verkies tot provinsiale voorsitter van die Damesnetwerk van die Demokratiese Alliansie. Na die algemene verkiesing wat op 8 Mei 2019 gehou is, is Weber gekies om die DA in die parlement te verteenwoordig.


Aryabhata (Sanskrit: आर्यभट, Āryabhaṭa) of Aryabhata I (476-550 n.C.) was die eerste van die groot Indiese wiskundiges-sterrekundiges van die klassieke tydperk. Sy werke sluit die Aryabhatiya in. Daarin word ’n aantal innoverings in wiskunde en sterrekunde in versvorm voorgestel wat al baie eeue lank invloedryk is. Aryabhata was merkwaardig in die beskrywing van die relatiwiteit van beweging. Hy het relatiwiteit as volg beskryf: "Soos wat 'n man in 'n boot wat vorentoe vaar die stilstaande voorwerpe aan die oewer as terugbewegend sien, sien mense op die bewegende aarde niebewegende sterre asof hulle weswaarts beweeg". Aryabhata se berekeninge stem ooreen met die heliosentriese beweging van die planete om die son en 'n aarde wat om sy eie as draai. Hy was nie die eerste om dit te beweer nie, maar sy gesag was wel belangrik. Die vroeë Indiese sterrekundige tekste; Shatapatha Brahmana (ongeveer 9de-7de eeu v.C.), Aitareya Brahmana (ongeveer 9de-7de eeu v.C.) en die Vishnu Purana (ongeveer 1ste eeu v.C.) bevat vroeë elemente van 'n heliosentriese stelsel.


Die Kaapse flap (Euplectes capensis) is 'n voël wat voorkom in die Weskus, suidkus, ooskus tot by KwaZulu-Natal, Lesotho, Vrystaat, Gauteng, Mpumalanga, die kus van Mosambiek en sentraal Zimbabwe. Die broeiende mannetjie is swart en geel. Die voël leef in grasagtige gebiede en heideveld. In Engels staan die voël bekend as die Yellow Bishop. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Euplectes capensis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Marcianus (Latyn: Flavius Marcianus Augustus, Grieks: Μαρκιανός; 392 – 27 Januarie 457) was die Bisantynse keiser van 450 tot met sy dood in 457. Sy bewind is gekenmerk deur die herstel van die Oos-Romeinse Ryk, wat hy teen aanvallers beskerm het, en ekonomiese en finansiële hervormings. Aan die ander kant het sy beleid van isolasie die Wes-Romeinse Ryk sonder hulp gelaat teen aanvalle soos dié van Attila die Hun en die Vandale. Marcianus is in 392 gebore as die seun van ’n soldaat en was die grootste deel van sy lewe ’n gewone soldaat in Thracië. Terwyl hy saam met sy eenheid teen die Sassaniede geveg het, het hy siek geword en daarna na Konstantinopel gegaan waar hy 15 jaar lank onder generaals Ardaburius en Aspar gedien het. Danksy die invloed van dié twee generaals het hy ’n kaptein geword en later die rang senator gekry. Met die dood van Theodosius II in 450 is hy gekies as man deur Theodosius se suster Pulcheria en het hy keiser van die Oostelike Ryk geword, wat teen dié tyd verarm was weens die aanvalle van die Hunne.


Weststellingwerf is 'n munisipaliteit in die Nederlandse provinsie Friesland, met 'n bevolking van sowat 26 000 in 2021 en 'n oppervlakte van sowat 228 km². Weststellingwerf lê in die suide van die provinsie en grens aan die provinsies Drenthe en Overijssel. In hierdie munisipaliteit word Stellingwerfs gepraat, wat is 'n Nedersaksiese dialek. Blesdijke, Boijl, De Blesse, De Hoeve, Langelille, Munnekeburen, Nijeholtpade, Nijeholtwolde, Nijelamer, Nijetrijne, Noordwolde, Oldeholtpade, Oldeholtwolde, Oldelamer, Oldetrijne, Oosterstreek, Peperga, Scherpenzeel, Slijkenburg, Sonnega, Spanga, Steggerda, Ter Idzard, Vinkega, Wolvega en Zandhuizen. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Aloe pendens is 'n aalwyn wat inheems is aan Jemen. Lys van aalwynspesies http://plantsoftheworldonline.org/taxon/urn:lsid:ipni.org:names:529756-1


Erica conferta is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap. Lys van Erica spesies http://plantsoftheworldonline.org/taxon/urn:lsid:ipni.org:names:328455-1 http://redlist.sanbi.org/species.php?species=1820-187


‘n Ramkie (die blikkitaar) is ‘n primitiewe tokkelinstrument hoofsaaklik bekend in Suider-Afrika. Hierdie eenvoudige snaarinstrument is afkomstig van die Khoikhoi en word tans nog bespeel in Suid-Afrika, Botswana, Zambië, Malawi en Namibië. Gewoonlik bestaan dit uit ‘n ou 5 liter-paraffien- of olieblik as klankkas, ‘n dun plank en drie of vier snare. Die snare is meesal van vislyn (nylon) of remdraad van ‘n fiets. Voorheen is skaapderms as snare en ‘n kalbas as klankbord gebruik. Sedert die 1980’s is goedkoop kitare te koop en het dit die ramkie daarna meesal vervang. Blikkitaarspelers het die speel van die instrument gewoonlik in hul jeug aangeleer deur ervare spelers by rieldanse dop te hou. Die Khoikhoi het ‘n besondere natuurlike musiektalent gehad. Ander snaarinstrumente wat hulle bespeel het, was die !goura (gorah) en die !guba. Die herkoms van die woord ramkie is onseker. Dit kan ontleen wees aan die Nama-woord ramgi-b (ramgyb) of van die Portugese woord rabequinha, met die betekenis van “klein viool”. Rabeca beteken viool en pequeno beteken klein.


Erica distorta is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap. Lys van Erica spesies http://redlist.sanbi.org/species.php?species=1820-282\ http://plantsoftheworldonline.org/taxon/urn:lsid:ipni.org:names:328587-1


Erica dulcis is 'n plant wat tot die genus Erica behoort en deel van die fynbos vorm. Lys van Erica spesies http://plantsoftheworldonline.org/taxon/urn:lsid:ipni.org:names:328602-1 Hierdie artikel is ’n saadjie. Voel vry om Wikipedia te help deur dit uit te brei.


Reeds met die volksplanting in 1652 is die Christelike grondslag van die land daargestel en die Nederduitse Hervormde Kerk word as die oudste bestaande kerk in die land beskou. Die Kaapse gemeente het gegroei en baie gou is daar ook ander gemeentes gestig, en namate die binneland al hoe verder verken is, het meer gemeentes tot stand gekom. Nadat die boere onder die Engelse weg getrek het - het die Kapenaars wat agter gebly het die Nederduits Gereformeerde Kerk gestig. Later na vrede in die ou Transvaal het die twee kerke besluit om saam te smelt. Al die eiendomme was toe na die Nederduits Gereformeerde Kerk toe oorgedra. Kort hierna het die Kaapse devisie besluit om nie voort te gaan met die ooreenkoms nie. Die Nederduits Gereformeerde het die eiendomme behou maar die Boere in Transvaal het terug geval na die Nederduits Hervormde Kerk. Vandag is die Nederduitse Gereformeerde Kerk sowel as die Gereformeerde en die Nederduitsch Hervormde Kerk, wat later tot stand gekom het, selfstandige kerke. Ander godsdiensgroepe het ook na Suid-Afrika gekom, soos die Lutherse Kerk, die Anglikaanse, die Presbiteriaanse Kerk, die Metodiste- en Rooms-Katolieke Kerk, terwyl die Apostoliese Geloofsending ook later tot stand gekom het.


Erica goudotiana is 'n plant wat tot die genus Erica behoort. Die plant is inheems aan Madagaskar. Lys van Erica spesies http://plantsoftheworldonline.org/taxon/urn:lsid:ipni.org:names:1008458-1 Hierdie artikel is ’n saadjie. Voel vry om Wikipedia te help deur dit uit te brei.


Ixia stohriae is 'n meerjarige blomplant en geofiet wat tot die genus Ixia behoort en deel is van die fynbos. Die plant is inheems aan die Wes-Kaap en kom in die Langeberg tussen Montagu en Barrydale voor. Die plant het 'n voorkoms gebied van 213 km2. Die spesie word as seldsaam beskou. http://redlist.sanbi.org/species.php?species=1547-65 http://plantsoftheworldonline.org/taxon/urn:lsid:ipni.org:names:439606-1


Romulea antiatlantica is 'n meerjarige blomplant en geofiet wat tot die genus Romulea behoort. Die spesie is inheems aan Marokko en kom in die Antiatlasberge voor. http://plantsoftheworldonline.org/taxon/urn:lsid:ipni.org:names:440666-1


Die Aloe menyharthii is 'n aalwyn wat inheems is aan Malawi en Mosambiek. Daar is een subspesie: Aloe menyharthii subsp. ensifolia S.Carter Lys van aalwynspesies http://plantsoftheworldonline.org/taxon/urn:lsid:ipni.org:names:529653-1


Die Klipels (Afrocanthium mundianum) is 'n boom wat voorkom vanaf Kaapstad onder die platorand tot in Limpopo en weswaarts tot by Mahikeng. Daar is ook 'n afgesonderde populasie in Zimbabwe. Die boom groei in oop, klipperige plekke, op miershope en ook in oewerstruikbos. Die boom se nasionale nommer is 710. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Romulea cedarbergensis is 'n meerjarige blomplant en geofiet wat tot die genus Romulea behoort en is deel van die fynbos. Die spesie is inheems aan die Wes-Kaap en kom in die Sederberg voor. Dit het 'n voorkoms gebied van 170 km2 en daar is vier sub populasies. Die plant word as seldsaam beskou. http://redlist.sanbi.org/species.php?species=1554-15 http://plantsoftheworldonline.org/taxon/urn:lsid:ipni.org:names:440697-1


Jingpho (Jinghpaw, Chingp'o, Jìngphòʔ gà / ဈိာင်ေဖါစ်) of Kachin (Birmaans: ကချင်ဘာသာ, [kətɕɪ̀ɰ̃ bàðà]) is 'n Sino-Tibettaanse taal wat deur 940 000 mense gepraat word, veral in die Kachin-deelstaat in Noord-Mianmar en die aangrensende Yunnanprovinsie in die suide van die Volksrepubliek China. Die Turung in die Indiese deelstaat Assam praat 'n Jingpho-dialek met baie Assamese leenwoorde, Singpho, genoem. (en) "Ethnologue: Languages of the World, Seventeenth edition, Jingpho". Ethnologue. Besoek op 27 April 2021.    Hierdie Indië-verwante artikel is 'n saadjie. U kan wikipedia help deur dit uit te brei.


Ixia esterhuyseniae is 'n meerjarige blomplant en geofiet wat tot die genus Ixia behoort en is deel van die fynbos. Die plant is inheems aan die Wes-Kaap en kom in die Hottentots-Hollandberge voor. Hier kom dit voor in vore, slote en al die dreineringslyne op hoogtes van 900 tot 1 200 m. voor. Die spesie word tans nie bedreig nie en word as seldsaam beskou. http://redlist.sanbi.org/species.php?species=1547-16 http://plantsoftheworldonline.org/taxon/urn:lsid:ipni.org:names:936105-1


Vroeë moderne mens of anatomies moderne mens is terme wat gebruik word om Homo sapiens (die enigste oorlewende Hominina-spesie) wat anatomies met huidige mense ooreenstem, te onderskei van argaïese mense. Dié onderskeid is veral nuttig vir tye en streke waar anatomies moderne en argaïese mense saam bestaan het, soos in die Paleolitikum van Europa. Van die oudste bekende oorblyfsels van Homo sapiens is dié wat ontdek is by Omo-Kibish I in Ethiopië van sowat 196 000 jaar gelede, Florisbad in Suid-Afrika van sowat 259 000 jaar gelede en Jebel Irhoud in Marokko van sowat 300 000 jaar gelede. Uitgestorwe spesies van die genus Homo sluit in Homo erectus en ’n aantal ander spesies (wat deur sommige taksonome as subspesies van óf H. sapiens óf H. erectus beskou word). Die vertakking van die lyn wat van H. erectus (of ’n tussengangerspesie soos Homo antecessor) tot H. sapiens gelei het, het na raming rofweg 500 000 jaar gelede in Afrika plaasgevind. Die vroegste fossielvondste van vroeë moderne mense is van sowat 300 000 jaar gelede in Afrika, met die vroegste genetiese vertakking onder moderne mense in min of meer dieselfde tyd, volgens sommige bewyse.


Sosiale markekonomie is 'n maatskaplike en ekonomiese ideaal waardeur vrye ondernemingsgees in 'n mededingende markekonomie met maatskaplike vooruitgang verbind word. Hierdie vooruitgang word juis deur ekonomiese sterkte bewerkstellig. Die term is veelvuldig interpreteerbaar en word dus dikwels as politieke trefwoord beskou. Die term en konsep van 'n sosiale markekonomie is oorspronklik deur Alfred Müller-Harnack (1901-1978) ingevoer wat dit as 'n Ireense formule beskou het waarvolgens die beginsel van 'n vrye mark met dié van sosiale gelykberegtiging verbind word. Die Duitse minister van ekonomiese sake, Ludwig Erhard, het die term later oorgeneem, al was 'n markekonomie vir hom op sigself sosiaal en was daar dus geen behoefte aan enige regstelling van staatskant af nie. Die konsep van 'n markekonomie berus op gedagtes wat met verskillende swaartepunte reeds in die 1930's en 1940's as deel van 'n historiese en veelvuldige ekonomiese stroming ontwikkel is wat destyds neo-liberalisme genoem is (maar nie met huidige neo-liberale konsepte van 'n fundamentalistiese markekonomie verwar moet word nie). Ordoliberalisme, met Walter Eucken, Franz Böhm, Alexander Rüstow en Wilhelm Röpke as sy belangrikste verteenwoordigers, het deel uitgemaak van hierdie stroming.


Robert Hooke FRS (28 Julie 1635 – 3 Maart 1703) was 'n Engelse argitek, chemikus, filosoof, fisikus, sterrekundige en wiskundige. Hy het vir Robert Boyle gehelp met eksperimente wat tot Boyle se gaswette gelei het. In 1660 het Hooke die wet van elastisiteit ontdek wat sy naam dra en wat die lineêre variasie van spanning met die strekking in 'n elastiese veer beskryf. Vir praktiese doeleindes het Hooke se werk met elastisiteit dit vir die eerste keer moontlik gemaak dat draagbare horlosies met redelike akkuraatheid tyd kon hou. Die eerste teleskoop en mikroskoop het heel waarskynlik in Nederland ontstaan iewers tussen 1590 en 1610. Hierdie kennis het gou na ander lande versprei. Mikroskope wat baie makliker was om te gebruik, is deur Hooke gemaak terwyl hy die sekretaris van die Royal Society was. Hooke het egter gou agtergekom dat dit feitlik onmoontlik was om lense wat 'n werklike duidelike beeld by hoë vergroting kan gee, te slyp en te poleer. Gevolglik het hy glasballetjies gebruik, wat hy verkry het deur glasstawe in 'n vlam te smelt. Hierdie lense was uiters doeltreffend en was 'n groot stap voorwaarts in die ontwikkeling van die mikroskoop.


Die Kaap York-skiereiland (Engels: Cape York Peninsula) is 'n skiereiland in die noorde van Queensland, Australië. Kaap York (Engels: Cape York) is aan die bopunt van die skiereiland en is die noordelikste punt van die Australiese kontinent. Dit is deur Lt. James Cook in 1770 na die Graaf van York vernoem. Vanaf die punt is dit ongeveer 140 km na Nieu-Guinee oor die Straat van Torres met sy vele eilande. Cape York skiereiland beslaan ongeveer 137 000 km2 en het 'n bevolking van 18 000 waarvan 'n groot persentasie Aborigine inboorlinge en Straat van Torres bewoners is. Geografies is die gebied 'n verweerde en bykans gelyke vlakte met 'n paar lae heuwels aan die oostekant. Die hoogste van hierdie vorm die Iron Range reeks, wat veral bekend is vir sy ongewone tropiese reënwoude. Hier kom spesies soos die Eclectus papegaai en die Suidelike gewone Cuscus voor wat ook in Nieu-Guinee aangetref kan word. Die grond is verbasend onvrugbaar selfs vergeleke met ander dorre dele van Australië. Die onvrugbaarheid van die grond is een van die groot redes waarom die streek so yl bewoon is.


Trachyandra margaretae is 'n meerjarige plant wat tot die genus Trachyandra behoort. Die plant is inheems aan KwaZulu-Natal, Limpopo en Mpumalanga. http://redlist.sanbi.org/species.php?species=2203-41 http://plantsoftheworldonline.org/taxon/urn:lsid:ipni.org:names:542416-1


Trouw is 'n Nederlandse koerant. Dit is in 1943 tydens die Tweede Wêreldoorlog gestig as 'n ortodokse Protestantse ondergrondse koerant. Dit word sedert 2009 besit deur DPG Media (tot 2019 bekend as De Persgroep). Die hoofkwartier is geleë in Jacob Bontiusplaats 9 . Cees van der Laan is tans die hoofredakteur. In 2012 het dit die Europese Koerant-toekenning ontvang. Die naam van die koerant is destyds gekies om getrouheid en lojaliteit aan God en land te weerspieël, ondanks die Duitsers se besetting van Nederland. Trouw is tydens die Tweede Wêreldoorlog deur lede van die Nederlandse Protestantse weerstandsbeweging gestig. Honderde mense wat betrokke was by die vervaardiging en verspreiding van die koerant is tydens die oorlog in hegtenis geneem en van kant gemaak. Die koerant is tydens die oorlog weens 'n gebrek aan papier met ongereeldheid gepubliseer. In 1944 het die Duitse besettingsmagte probeer om die publikasie daarvan in die wiele te ry deur 23 van die koerant se koeriers gevange te neem. Hulle het 'n ultimatum aan die leiers van Trouw gerig; die redaksie het egter nie aan die Duitsers se eise toegegee nie, en gevolglik is al die gevanges tereggestel.


Romulea tubulosa is 'n meerjarige blomplant en geofiet wat tot die genus Romulea behoort en is deel van die fynbos. Die spesie is inheems aan die Noord-Kaap en kom in die Kamiesberg voor, van Naras tot by Rooiberg suid van Leliefontein. Daar is twee sub populasies bekend en word bedreig deur oorbeweiding en vertrapping deur vee. http://redlist.sanbi.org/species.php?species=1554-137 http://plantsoftheworldonline.org/taxon/urn:lsid:ipni.org:names:77091757-1


Dawid (Hebreeus: דָּוִד, Davīd, Arabies: داود, Dāwūd; Grieks: Δαυίδ, Davíd; Latyn: Davidus, David; Ge'ez: ዳዊት, Dawit; Armeens: Դաւիթ, Dawitʿ; Kerkslawies: Давíдъ, Davidŭ; moontlike betekenis: "geliefde een") was die tweede koning van Israel en het vir 40 jaar regeer. Volgens die Bybel was hy 'n koning reg na God se hart. Hy het die grondslag van die Dawidiese dinastie gelê wat tot in die Nuwe Testament van die Bybel sy invloed sou uitoefen. Hy het ook die ark na Jerusalem teruggebring en die aanvoorwerk vir die bou van die Tempel gedoen. Soos Saul voor hom, ontvang Dawid geestelike krag saam met die salwing. God kies weereens sy man en berei hom voor lank voordat hy 'n nasionale figuur word. Wanneer die Gees van God Saul verlaat, neem bose magte van hom besit. Saul is oorgelewer aan sy eie onbeheersde temperament. Hy word oorval deur aanvalle van diepe neerslagtigheid en gewelddadigheid. Maar Dawid se musiek met die harp verdryf die donker skaduwees, en Saul se behoefte word Dawid se geleentheid.


’n Silinderseël is ’n klein, ronde silinder wat gewoonlik omtrent 2 tot 3 cm lank is en gegraveer is met óf geskrewe karakters óf figuurtonele óf albei. Dit is in antieke tye gebruik om ’n afdruk op ’n tweedimensionele oppervlak te maak, meestal nat klei. Volgens sommige bronne is silinderseëls omstreeks 3500 v.C. in die antieke Nabye Ooste ontdek, in Uruk in Suid-Mesopotamië of effens later in Susa in Suidwes-Iran, en volg dit op die ontwikkeling van stempelseëls in die Halaf-beskawing of effens vroeër. Hulle word verbind met laasgenoemde se skryf in wigskrif op kleitablette. Volgens ander bronne dateer die vroegste silinderseëls terug na ’n veel vroeër tyd, die laat Neolitikum (7600-6000 v.C.), honderde jare voor die uitvinding van skryf. Hulle is gebruik as ’n soort administratiewe werktuig, ’n vorm van handtekening, sowel as op juweliersware en magiese geluksteentjies. In latere tydperke is hulle op verskeie soorte kleidokumente gebruik. Grafte en ander terreine met waardevolle items soos goud, silwer, krale en edelstene, het dikwels een of twee silinderseëls ingesluit as ereblyk.


TRAPPIST-1, ook bekend as 2MASS J23062928-0502285, is ’n baie koel dwergster sowat 39 ligjare van die Aarde af in die sterrebeeld Waterdraer. ’n Span sterrekundiges onder leiding van Michaël Gillon van die Institut d’Astrophysique et Géophysique aan die Universiteit van Luik in België het TRAPPIST (Transiting Planets and Planetesimals Small Telescope) by die La Silla-sterrewag in Chili gebruik om die ster waar te neem en na eksoplanete te soek. Deur oorgang-fotometrie het hulle aanvanklik drie aardgrootte-planete ontdek wat om die ster wentel; die binneste twee het ’n sinchroniese rotasie, terwyl die buitenste een blykbaar in die ster se bewoonbare sone of net daarbuite lê. Die span het hul waarnemings van September tot Desember 2015 bekendgemaak en hul bevindings in die Mei 2016-uitgawe van die tydskrif Nature gepubliseer. Op 22 Februarie 2017 het sterrekundiges aangekondig nog vier aardgrootte-eksoplanete is om TRAPPIST-1 ontdek. Benewens die TRAPPIST-teleskoop is onder meer die Baie Groot Teleskoop en Nasa se Spitzer-ruimteteleskoop gebruik, en so is die totaal op sewe te staan gebring. Hiervan kom minstens drie in die ster se bewoonbare sone voor.